text:
της συνεχούς κατάρτισης. Είναι επίσης
 απαραίτητο οι μακροπρόθεσμοι στόχοι να οριστούν μέσω μιας
 διαδικασίας συντονισμού μεταξύ όλων των παραγόντων που αφορά η
 συνεχής κατάρτιση. Η συνεχής κατάρτιση είναι τόσο προς το συμφέρον
 των εργαζομένων όσο και της επιχείρησης. Αυτή, για τα προγράμματα
 κατάρτισης που είναι προσανατολισμένα προς τις συγκεκριμένες ανάγκες
 της, οφείλει - στο μέτρο του δυνατού - να αναλάβει την κύρια ευθύνη
 χρηματοδότησης και οργάνωσης των προγραμμάτων. Η ευθύνη κάθε
 εργαζομένου για την προσωπική του συνεχή κατάρτιση και των
 επιχειρήσεων για τη διαρκή ανάπτυξη των προσόντων του προσωπικού
 τους πρέπει να ενθαρρυνθούν. Η ύπαρξη κινήτρων για τα άτομα και η
 ευθύνη των επιχειρήσεων αποτελούν δύο παράγοντες που πρέπει να
 ληφθούν υπόψη στον τομέα αυτό, πράγμα που θα πρέπει να ισχύει και
 για το σχεδιασμό δημοσίων δράσεων. Η πρόταση της Επιτροπής σχετικά
 με "την πρόσβαση στη συνεχή κατάρτιση", που προβλέπεται από το
 πρόγραμμα εργασίας σχετικά με τον κοινωνικό χάρτη, θα παράσχει την
 ευκαιρία για μια συζήτηση σε βάθος σχετικά με το θέμα αυτό, που έχει
 αποφασιστική σημασία για το μέλλον της Ευρώπης και την
 ανταγωνιστικότητα της.
 ---pagebreak--- - 14
 Η κοινωνική συνεργασία
 38. Η επαγγελματική κατάρτιση, κυρίως η συνεχής, είναι ένας τομέας στον
 οποίο οι κοινωνικοί εταίροι διαδραματίζουν ενεργό ρόλο και πολύ
 συχνά τον πρώτο. Από άποψη επαγγελματικών προσόντων και
 προγραμματισμού της κατάρτισης ειδικότερα, η ενίσχυση αυτού του
 ρόλου και η αποκατάσταση πληρέστερων σχέσεων μεταξύ του
 κοινωνικοοικονομικού κόσμου, των επιχειρήσεων και των εκπαιδευτικών
 ιδρυμάτων κάθε επιπέδου φαίνονται απαραίτητα. Η ενεργός συμμετοχή
 των εκπροσώπων των κοινωνικών εταίρων στις κοινοτικές δραστηριότητες
 και η συμβολή των "κοινών γνωμών" που εκδίδουν σε κοινοτικό επίπεδο
 στο πλαίσιο του κοινωνικού διαλόγου, κυρίως σε θέματα εκπαίδευσης
 και κατάρτισης, αποτελούν για την Επιτροπή δύο θεμελιώδη στοιχεία
 για τον καθορισμό των προσανατολισμών της.
 39. Στη συζήτηση αυτή είναι επίσης σημαντικό να ληφθούν υπόψη οι
 ιδιαίτερες ευθύνες που βαρύνουν τους κοινωνικούς εταίρους, μέσω των
 συλλογικών συμβάσεων που συνάπτονται και η σχέσεις αυτών των
 συμβάσεων με τις διάφορες μορφές δημόσιας, εθνικής και κοινοτικής
 παρέμβασης, σε μια προοπτική ανάπτυξης της δράσης των ίδιων των
 κοινωνικών εταίρων, κυρίως σε θέματα που έχουν να κάνουν με την
 οργάνωση της εργασίας και τις πολιτικές συνεχούς κατάρτισης.
 ---pagebreak--- 15 -
 II. ΤΑ ΕΠΙΤΕΥΓΜΑΤΑ ΤΗΣ ΚΟΙΝΗΣ ΠΟΛΙΤΙΚΗΣ
 Μια προοδευτική οικοδόμηση
 40. Η κοινοτική πολιτική επαγγελματικής κατάρτισης οικοδομείται
 προοδευτικά σε σχέση με τα στάδια οικοδόμησης της ίδιας της
 Κοινότητας. Αυτός ο προοδευτικός χαρακτήρας της κοινής πολιτικής
 έχει αναγνωριστεί νομικά από το Ευρωπαϊκό Δικαστήριο (απόφαση
 Gravier της 13ης Φεβρουαρίου 1985). Η πολιτική επαγγελματικής
 κατάρτισης διαρθρώνεται επίσης όλο και περισσότερο γύρω από την
 ανάπτυξη άλλων κοινοτικών δράσεων υψίστης προτεραιότητας
 (διαρθρωτική πολιτική, πολιτική έρευνας, και ανάπτυξης, εγκατάσταση
 διευρωπαϊκών δικτύων κλπ.).
 41. Το άρθρο 128 της συνθήκης, αποτελεί τη βάση της κοινοτικής πολιτικής
 επαγγελματικής κατάρτισης. Προβλέπει την εφαρμογή μιας κοινής
 πολιτικής με βάση γενικές αρχές που έχουν θεσπιστεί με απόφαση του
 Συμβουλίου κατόπιν πρότασης της Επιτροπής. Εντούτοις, η συνθήκη
 άφησε ανοικτές τις δυνατότητες περαιτέρω ανάπτυξης χωρίς να ορίσει
 τους άξονες κατά τρόπο ιδιαίτερα ακριβή εκείνη την εποχή. Η πρώτη
 συγκεκριμένη εφαρμογή του άρθρου αυτού υπήρξε η απόφαση της 2ας
 Απριλίου 1963, που


text:
θέσπισε τις γενικές αρχές εφαρμογής μιας κοινής
 πολιτικής επαγγελματικής κατάρτισης. Συγχρόνως, με την απόφαση αυτή
 συστάθηκε η συμβουλευτική επιτροπή για την επαγγελματική κατάρτιση,
 επιτροπή με τριμερές καθεστώς, ρόλος της οποίας είναι να επικουρεί
 την Επιτροπή κατά την εφαρμογή αυτής της πολιτικής.
 42. Διαδοχικές αποφάσεις του Ευρωπαϊκού Δικαστηρίου από το 1985 και μετά
 αποσαφήνισαν τους νομικούς κανόνες: επιβεβαίωση της ελεύθερης
 πρόσβασης στα μαθήματα επαγγελματικής κατάρτισης σε άλλο κράτος
 μέλος, χωρίς διάκριση εθνικότητας (άρθρα 7 και 128 της συνθήκης)·
 επιβεβαίωση ενός ευρέος ορισμού της επαγγελματικής κατάρτισης, που
 συμπεριλαμβάνει την τριτοβάθμια εκπαίδευση· επιβεβαίωση της
 προοδευτικής διαμόρφωσης της κοινής πολιτικής στον τομέα της
 επαγγελματικής κατάρτισης· επιβεβαίωση της δυνατότητας της
 Επιτροπής να προτείνει στο Συμβούλιο προγράμματα με δημοσιονομικές
 επιπτώσεις.
 43. Η μελέτη που πραγματοποιήθηκε το 1990 και το 1991 μαζί με τη
 συμβουλευτική επιτροπή για την επαγγελματική κατάρτιση σχετικά με
 την εφαρμογή των γενικών αρχών που θεσπίστηκαν το 1963 οδηγεί στην
 εκτίμηση ότι οι αρχές αυτές παραμένουν ισχυρές ως γενικό πλαίσιο
 αναφοράς. Εντούτοις, οι εξελίξεις που σημειώθηκαν έκτοτε απαιτούν
 τον ορισμό νέων στόχων που πρέπει να επιδιωχθούν σε κοινοτικό
 επίπεδο, ιδιαίτερα για την εξασφάλιση της ανάπτυξης των ευρωπαϊκών
 διαστάσεων των επαγγελματικών προσόντων και των προγραμμάτων
 κατάρτισης.
 44. Η ανάπτυξη της "ευρωπαϊκής αγοράς των επαγγελματικών προσόντων και
 των προγραμμάτων κατάρτισης" θα καταστήσει απαραίτητη τη λήψη
 κοινοτικών μέτρων ρύθμισης της αγοράς αυτής - ιδίως από άποψη
 διαφάνειας και λειτουργίας - και ανύψωσης της ποιότητας των
 προγραμμάτων κατάρτισης. Πρέπει να ληφθούν μέτρα για τη διεύρυνση
 της πρόσβασης στην κατάρτιση όλων των εργαζομένων σε κοινοτικό
 επίπεδο. Η Κοινότητα έχει επίσης ανάγκη να αναπτύξει την ικανότητα
 της να ασχολείται όχι μόνο με την αναγνώριση των διπλωμάτων, αλλά
 ---pagebreak--- - 16 -
 και με εκείνη των επαγγελματικών προσόντων ώστε να εξασφαλίζεται η
 διαφάνεια της ευρωπαϊκής αγοράς εργασίας και να καθίσταται δυνατή η
 ελευθερία της διακίνησης.
 Οι βάσεις της κοινοτικής δράσης
 45. Ένα από τα θεμελιώδη δεδομένα της κοινοτικής δράσης έγκειται στην
 ποικιλομορφία των συστημάτων εκπαίδευσης και κατάρτισης που
 διαθέτουν τα κράτη μέλη. Μια πρόταση εναρμόνισης των συστημάτων
 αυτών απορρίφθηκε ομόφωνα από τα κράτη μέλη και θα ήταν
 αντιπαραγωγική για την κοινοτική οικοδόμηση. Πράγματι, η
 ποικιλομορφία των συστημάτων και η ποικιλομορφία των πολιτιστικών
 συνηθειών, που αυτή αντικατοπτρίζει, αποτελεί πλεονέκτημα το οποίο
 πρέπει να διαφυλαχθεί και να αξιοποιηθεί για την ευρωπαϊκή
 οικοδόμηση.
 46. Αυτή η επιλογή οδήγησε στην οικοδόμηση μιας κοινοτικής πολιτικής
 επαγγελματικής κατάρτισης γύρω από τις ακόλουθες βάσεις :
 -> ΣυντονισυΟ€ πολιτικών: οι γενικές αρχές και τα κοινά πλαίσια των
 κατευθυντηρίων γραμμών των αποφάσεων του Συμβουλίου που θεμελιώνουν
 τα προγράμματα δράσης αποτελούν τις βάσεις για την επίτευξη
 κατάλληλου συντονισμού των πολιτικών που έχουν αναπτυχθεί από τα
 κράτη μέλη στον καθένα από τους τομείς της κοινοτικής δράσης.
 -> Σύγκλιση πρωτοβουλιών: οι αποφάσεις του Συμβουλίου θεσπίζουν, σε
 κάθε τομέα, ένα κοινό πλαίσιο προσανατολισμών που προωθούν τη
 συγκλίνουσα εξέλιξη των εθνικών συστημάτων, στη βάση των
 πρωτοβουλιών που λαμβάνονται από τα κράτη μέλη.
 -> Διεθνική συνεργασία: Ενθαρρύνεται η διεθνική συνεργασία μεταξύ
 των διαφόρων παραγόντων της επαγγελματικής κατάρτισης. Η συνεργασία
 αυτή φθάνει στο εξής σε ένα επίπεδο πέραν του οποίου μπορεί κανείς
 να ομιλεί για μια ευρωπαϊκή

type: contracts

jurisdiction: EU


text:
αγορά επαγγελματικής κατάρτισης και
 επαγγελματικών προσόντων, από την άποψη της κινητικότητας των
 προσώπων και των προϊόντων επαγγελματικής κατάρτισης και το οποίο
 επηρεάζει έμμεσα τα εθνικά συστήματα και τα επαγγελματικά προσόντα
 των εργαζομένων, συμπεριλαμβανομένων και των μη διακινούμενων.
 47. Εδώ πρέπει να προστεθεί ο πολύ σημαντικός ρόλος των φορέων και
 διαδικασιών Συντονισυού τόσο με τα κράτη μέλη όσο και με τους
 κοινωνικούς εταίρους. 0 τομέας της επαγγελματικής κατάρτισης
 στηρίζεται, από τη φύση του, στις διαδικασίες διαβούλευσης μεταξύ
 δημοσίων φορέων, εργοδοτών και συνδικάτων, με τρόπους που ποικίλλουν
 ανάλογα με τις εθνικές πρακτικές. Η κοινοτική δράση συμβάλλει στην
 ενίσχυση και συστηματική οργάνωση αυτής της διαβούλευσης, τόσο για
 τη διεξαγωγή των κοινοτικών δράσεων (συμβουλευτική επιτροπή για την
 επαγγελματική κατάρτιση, επιτροπές προγράμματος, κοινωνικός
 διάλογος), όσο και μέσα στα ίδια τα κράτη μέλη (εθνικοί φορείς
 παρακολούθησης προόδου, αξιολόγηση, συμμετοχή κοινωνικών εταίρων στα
 σχέδια).
 48. Η εφαρμογή των αρχών αυτών στην ανάπτυξη της κοινοτικής πολιτικής
 επαγγελματικής κατάρτισης συνέβαλε σε μία δυναμική αντίληψη της
 επικουρικότητας στον τομέα αυτό. Η αντίληψη αυτή όχι μόνο σέβεται
 τους κανονιστικούς διαχωρισμούς των τομέων αρμοδιότητας, αλλά
 ---pagebreak--- - 17
 περιλαμβάνει επίσης μια διασύνδεση μεταξύ κοινοτικής πολιτικής και
 εθνικών πολιτικών. Μέσα στην προοπτική της δεκαετίας του 90 και των
 σημερινών προβληματισμών για μια καλύτερη αποτελεσματικότητα των
 πολιτικών στα δύο επίπεδα, το σημείο αυτό αποτελεί ένα επίτευγμα που
 πρέπει να αξιοποιηθεί.
 Οι τομείς δραστηριότητας
 49. Το δεύτερο ήμισυ της δεκαετίας του 80 χαρακτηρίστηκε από τη λήψη
 αποφάσεων του Συμβουλίου με βάση το άρθρο 128, στα πλαίσια μιας
 ευρύτερης ερμηνείας των αρμοδιοτήτων που θεσπίζει το κείμενο αυτό,
 οι οποίες οδήγησαν στην εκτέλεση των διαφόρων κοινοτικών
 προγραμμάτων δράσης, στον τομέα της επαγγελματικής κατάρτισης και
 των εργασιών που εκτελέστηκαν στον τομέα της αντιστοιχίας των
 επαγγελματικών προσόντων.
 50. Η εφαρμογή αυτών των διαφόρων προγραμμάτων αντιπροσωπεύει ένα
 ουσιαστικό στάδιο της διαμόρφωσης της κοινής πολιτικής στους τομείς
 που ορίζονται από τις αποφάσεις του Συμβουλίου. Το υπόμνημα της
 Επιτροπής, σχετικά με την ορθολογική οργάνωση και το συντονισμό των
 προγραμμάτων επαγγελματικής κατάρτισης σε κοινοτικό επίπεδο της 21ης
 Αυγούστου 1990, όρισε το πλαίσιο δράσης για αύξηση της
 αποτελεσματικότητας.
 Οι αποφάσεις του Συμβουλίου
 51. Κάθε πρόγραμμα δράσης στηρίζεται, γενικά, σε απόφααη του Συμβουλίου
 που διαρθρώνεται γύρω από τα ακόλουθα ομοιογενή χαρακτηριστικά,
 λαμβάνοντας υπόψη τις ιδιαιτερότητες του κάθε επιμέρους τομέα :
 1. Κοινές κατευθυντήριες γραμμές για την προώθηση της σύγκλισης των
 πρωτοβουλιών, που λαμβάνονται από και μέσα στα κράτη μέλη σχετικά με
 τα εθνικά τους συστήματα.
 2. Διεθνικά μέτρα, που λαμβάνονται σε κοινοτικό επίπεδο και τα
 οποία στηρίζουν τις κοινές κατευθυντήριες γραμμές που αποφασίστηκαν
 από το Συμβούλιο και προωθούν τις διεθνικές συνεργασίες.
 3. Διαδικασία αξιολόγησης σχετικά με τις ενέργειες που καλύπτονται
 από το πρόγραμμα και τις διασυνδέσεις τους με άλλες συναφείς
 πρωτοβουλίες, για να καταδειχθούν η κοινοτική διάσταση αυτή καθαυτή
 και οι δεσμοί με τις πολιτικές που αναλαμβάνονται στα κράτη μέλη.
 4. Μια επιτροπή προγράμματος, συμβουλευτικού τύπου, που ασκεί
 λειτουργία συνδρομής και παρακολούθησης της προόδου για την εφαρμογή
 του προγράμματος και εντός της οποίας οι κοινωνικοί εταίροι
 συμμετέχουν ως παρατηρητές.
 52. Αυτή η επιδίωξη συνοχής μεταξύ των δομών των προγραμμάτων δράσης
 εγγράφεται στη προσπάθεια ορθολογικής οργάνωσης


text:
του συντονισμού που
 έχει αναληφθεί και παρέχει στη κοινή πολιτική φορείς συντονισμού,
 τόσο με τα κράτη μέλη όσο και με τους κοινωνικούς εταίρους, που
 επιτρέπουν τη διαφάνεια και την παρακολούθηση της κοινοτικής δράσης.
 Το σύνολο αυτών των διαδικασιών και φορέων αποτελεί πλεονέκτημα στην
 προοπτική της ανάπτυξης αυτής της πολιτικής και του αεβααμού της
 αρχής της επικουρικότητας.
 ---pagebreak--- - 18 -
 Τα διεθνικά μέτρα
 53. Τα προγράμματα δράσης περιλαμβάνουν μέτρα χρηματοδοτούμενα εν μέρει
 από την Κοινότητα, τα οποία έχουν ως στόχο την ανάπτυξη του
 διεθνικού χαρακτήρα των ενεργειών κατάρτισης και τη συστηματοποίηση
 της συνεργασίας μεταξύ ευρωπαίων παραγόντων της επαγγελματικής
 κατάρτισης. Τα μέτρα αυτά έχουν προοδευτικά εμπλουτιστεί και
 στηρίζονται στο εξής σε δίκτυα πολλών χιλιάδων φορέων οι οποίοι,
 επειδή είναι εγκατεστημένοι σε διάφορα σημεία του εθνικού,
 περιφερειακού ή τοπικού ιστού, αποτελούν τους κατά τόπους παράγοντες
 εφαρμογής των διεθνικών μέτρων που αποφασίζονται για την υλοποίηση
 των στόχων των προγραμμάτων. Αυτή η διεθνική συνεργασία
 αναπτύσσεται σε πολλά επίπεδα: ανταλλαγές πληροφόρησης, θέσπιση
 κοινών πλαισίων αναφοράς, ανταλλαγές και κινητικότητα υπευθύνων
 κατάρτισης, καταρτιζομένων και συντελεστών, μόνιμες συνεργασίες,
 διεξαγωγή κοινών προγραμμάτων ή εγκατάσταση διευρωπαϊκών δικτύων
 επικοινωνίας και εξ αποστάσεως εκπαίδευσης.
 Η διαφάνεια της αγοράς εργασίας
 54. Μια πρώτη κατεύθυνση δράσης αναπτύχθηκε γύρω από την έννοια της
 αμοιβαίας αναγνώρισης διπλωμάτων, για την πρόσβαση στα επαγγέλματα
 και τις επαγγελματικές δραστηριότητες, που διέπονται από
 κανονιστικές διατάξεις σε ένα άλλο κράτος μέλος. Ένα πολύ σημαντικό
 βήμα έγινε με την έγκριση της οδηγίας του Συμβουλίου σχετικά με το
 γενικό σύστημα αναγνώρισης των επαγγελματικών προσόντων, που
 αποκτήθηκαν μετά από τουλάχιστον 3ετή πανεπιστημιακή κατάρτιση. Η
 επέκταση αυτού του τύπου μηχανισμού στα επαγγέλματα, που διέπονται
 από κανονιστικές διατάξεις, σε άλλα επίπεδα κατάρτισης βρίσκεται
 σήμερα υπό εξέταση.
 55. Οι εργασίες σχετικά με την αντιστοιχία των επαγγελματικών προσόντων,
 οι οποίες έχουν αναληφθεί για τους επαγγελματικούς τομείς του
 επιπέδου "ειδικευμένος εργαζόμενος", διεξάγονται με βελτιωμένες
 μεθόδους και επιταχυμένο ρυθμό. Τα μέτρα που έχουν ληφθεί
 αναμένεται να επιτρέψουν την ολοκλήρωση, μέχρι το τέλος του 92, των
 εργασιών σχετικά με τα επαγγέλματα του επιπέδου αυτού. Οπως
 προβλέπει το ψήφισμα του Συμβουλίου (91/C/109/01) του Δεκεμβρίου
 1990, μια έκθεση αξιολόγησης που ζητήθηκε από τα κράτη μέλη σχετικά
 με τη χρησιμοποίηση των αποτελεσμάτων και την εφαρμογή του
 μηχανισμού θα επιτρέψει στην Επιτροπή να υποβάλει το 1992 νέες
 προτάσεις στον τομέα των επαγγελματικών προσόντων.
 56. Εξάλλου, σε στενή σχέση με το μετασχηματισμό των επαγγελματικών
 προσόντων που συνδέεται με την υλοποίηση της ενιαίας αγοράς, η
 ανάπτυξη της ευρωπαϊκής διάστασης των επαγγελματικών προσόντων
 υποστηρίζεται από διάφορες πτυχές του προγράμματος ενεργειών και
 πρωτοβουλιών της Κοινότητας. Από αυτή την άποψη, αναπτύσσεται σε
 κοινοτικό επίπεδο μια νέα δραστηριότητα σχετικά με τις προβλέψεις
 επαγγελματικών προσόντων και τον εντοπισμό των ελλειμάτων, που
 αποτελούν νέα στοιχεία για τη χάραξη πολιτικών απασχόλησης και
 κατάρτισης στο επίπεδο της ευρωπαϊκής αγοράς εργασίας.
 ---pagebreak--- - 19
 Η διορθωτική δράση
 57. Στο πλαίσιο της γενικής μεταρρύθμισης της διαρθρωτικής πολιτικής που
 εφαρμόζεται από το 1988, έχουν οριστεί πέντε στόχοι προτεραιότητας
 για τη δράση που έχει αναλάβει η Κοινότητα με τη βοήθεια των
 διαρθρωτικών ταμείων. Στο πλαίσιο αυτό, ανατέθηκαν στο Ευρωπαϊκό
 Κοινωνικό Ταμείο ως καθήκοντα προτεραιότητας η υποστήριξη των
 δράσεων επαγγελματικής


text:
κατάρτισης και των ενισχύσεων για την
 πρόσληψη εργαζομένων και για τη δημιουργία δραστηριοτήτων ελευθέρων
 επαγγελματιών και η ανάπτυξη προγραμμάτων κατάρτισης στις
 περιφέρειες που υστερούν από πλευράς ανάπτυξης ή που παρουσιάζουν
 συμπτώματα βιομηχανικής παρακμής, καθώς και στις αγροτικές ζώνες.
 Αυτή η μεταρρύθμιση οδήγησε στην έγκριση των κοινοτικών πλαισίων
 στήριξης (ΚΠΣ) που είναι ξεχωριστά για κάθε στόχο. Αυτά αποτελούν
 τη βάση για πολύ σημαντικές χρηματοδοτικές παρεμβάσεις.
 58. Η κατανομή ανά στόχο των μέσων δράσης που προβλέπονται για το ΕΚΤ
 στα κοινοτικά πλαίσια στήριξης, που θεσπίστηκαν στις 31 Δεκεμβρίου
 90, είναι η ακόλουθη, με τιμές 1989:
 περιφέρειες του στόχου αριθ. 1: 9.813.000.000 ECU για την
 περίοδο 1989-1993·
 στόχος αριθ. 2: 983.000.000 ECU για την περίοδο 1989-1991·
 στόχοι αριθ. 3 και 4, εκτός του στόχου αριθ. 1: 4.128.000.000
 ECU για την περίοδο 1990-1992·
 στόχος αριθ. 5β: 436.000.000 ECU για την περίοδο 1989 - 1993.
 Εφόσον πρόκειται για κύριους στόχους στους ΕΚΤ, δηλαδή τους στόχους
 αριθ. 3 και 4, η συνδρομή ακολουθεί εκ του πλησίον τις
 προτεραιότητες και τους χρηματοδοτικούς φακέλους που καθορίζονται
 στα ΚΠΣ, συγκεκριμένα όσον αφορά τη σχετική σημασία που αποδίδεται
 στις διάφορες κατηγορίες ατόμων (νέοι, άνεργοι μακράς διαρκείας,
 τρωτές κατηγορίες) και στους διαφόρους τύπους κατάρτισης (βασική
 επαγγελματική κατάρτιση, υψηλή τεχνολογία, διεθνικές δράσεις κλπ.),
 αλλά επίσης όσον αφορά την αναλογία μεταξύ στόχου αριθ. 3 και στόχου
 αριθ. 4.
 Όσον αφορά την καταπολέμηση της ανεργίας μακράς διαρκείας, στόχος
 είναι να αποκτήσουν οι άνεργοι υψηλότερα επαγγελματικά προσόντα
 διαμέσου διαφόρων τύπων δράσεων: αξιοποίηση των τοπικών δυνατοτήτων
 ανάπτυξης της απασχόλησης, ενισχύσεις για την πρόσληψη και
 ενισχύσεις για τη δημιουργία ανεξάρτητων επαγγελμάτων, κατάρτιση των
 γυναικών που επιστρέφουν στην αγορά εργασίας κλπ.
 Όσον αφορά την επαγγελματική ένταξη των νέων, στόχος είναι να
 βοηθηθούν αυτοί να βρουν μια πρώτη σταθερή απασχόληση. Το ΕΚΤ
 υποστηρίζει δράσεις όπως η βασική κατάρτιση που συνδέεται με
 επαγγελματική εμπειρία σε επιχείρηση ή σε κατάλληλα κέντρα,
 κατάρτιση που απαιτεί τη χρήση νέων τεχνολογιών ή ενισχύσεις για την
 πρόσληψη σε θέσεις απασχόλησης μόνιμου χαρακτήρα που δημιουργήθηκαν
 πρόσφατα, καθώς και τις ενισχύσεις για τη δημιουργία ανεξάρτητων
 δραστηριοτήτων.
 ---pagebreak--- - 20 -
 Η καταπολέμηση της ανεργίας μακράς διαρκείας και η επαγγελματική
 ένταξη των νέων κινητοποιούν περίπου 60% των μέσων δράσης που μπορεί
 να διαθέσει το ΕΚΤ στα κοινοτικά πλαίσια στήριξης, που θεσπίστηκαν
 για όλους τους στόχους. Οι στόχοι αριθ. 3 και 4 αντιπροσωπεύουν 40%
 των ποσών που διαθέτει το ΕΚΤ στις υπό ανάπτυξη περιφέρειες και
 περίπου 80% εκείνων που μπορούν να διατεθούν στο υπόλοιπο της
 Κοινότητας.
 Αυτή η συγκέντρωση των διαθέσιμων ποσών του ΕΚΤ στους στόχους αριθ.
 3 και 4 ανταποκρίνεται στη ρύθμιση που κατέστησε την καταπολέμηση
 κατά της ανεργίας μακράς διαρκείας και την επαγγελματική ένταξη των
 νέων κατά προτεραιότητα αποστολή του ΕΚΤ.
 Όσον αφορά το στόχο αριθ. 1 οι παρεμβάσεις του ΕΚΤ μπορούν να
 διακριθούν σε 3 κύριες κατηγορίες.
 δράσεις συνεχούς κατάρτισης που αντιπροσωπεύουν 70% περίπου των
 παρεμβάσεων του ΕΚΤ στις περιφέρειες του στόχου αριθ. 1,
 τις παρεμβάσεις που αφορούν την αρχική κατάρτιση, οι οποίες
 αποτελούν 1/4 περίπου των ποσών που προβλέπονται από το ΕΚΤ για
 τις περιφέρειες αυτές,
 την ενίσχυση των διαρθρώσεων κατάρτισης (κατάρτιση των
 εκπαιδευτών).
 Στις


text:
περιοχές που θίγονται από τη βιομηχανική παρακμή (στόχος
 αριθ. 2 ) , οι κύριες παρεμβάσεις που χρηματοδοτούνται από το ΕΚΤ
 αφορούν την ανάπτυξη παραγωγικών δραστηριοτήτων, συγκεκριμένα
 στις μικρομεσαίες επιχειρήσεις και εκείνες που προορίζονται να
 υποστηρίξουν την τεχνολογική κατάρτιση.
 Στο πλαίσιο της αγροτικής ανάπτυξης, το ΕΚΤ συγχρηματοδοτεί την
 κατάρτιση και την απασχόληση στους οικονομικούς τομείς που
 υποστηρίζονται από το ΕΓΤΠΕ και το ΕΤΠΑ.
 59. Αυτή η διαρθρωτική δράση ενισχύθηκε με την πρόσφατη έγκριση μιας
 σειράς κοινοτικών πρωτοβουλιών, που αφορούν τους ανθρώπινους πόρους
 (EUR0F0RM για τις νέες ειδικότητες και τις νέες ευκαιρίες
 απασχόλησης, NOW για την κατάρτιση των γυναικών και HORIZON για τη
 δράση που αφορά τα άτομα με ειδικές ανάγκες). Αυτή η πρόσθετη
 παρέμβαση βρίσκεται τη στιγμή αυτή σε φάση εφαρμογής σε συνεργασία
 με τα κράτη μέλη. Αυτές οι πρωτοβουλίες προβλέπουν στενότερη επαφή
 μεταξύ των παρεμβάσεων, που γίνονται στα πλαίσια της διαρθρωτικής
 πολιτικής και των στόχων και ενεργειών, που υπάγονται σε προγράμματα
 τα οποία υποστηρίζουν την κοινοτική πολιτική επαγγελματικής
 κατάρτισης (συγκεκριμένα FORCE και EUROTECNET).
 60. Για να επιλεγούν, οι δράσεις οφείλουν να ανταποκρίνονται στα
 κριτήρια χρηματοδότησης του ΕΚΤ και του ΕΤΠΑ (η συνολική συνεισφορά
 των διαρθρωτικών ταμείων (ΕΚΤ και ΕΤΠΑ) εκτιμάται σε 600.000.000 ECU
 από τα οποία 300.000.000 ECU για το EUR0F0RM, 120.000.000 ECU για
 το NOW και 180.000.000 ECU για το HORIZON). Το ποσοστό
 χρηματοδότησης, που ποικίλει ανάλογα με την περιφέρεια του υπεύθυνου
 του σχεδίου και την ειδική φύση της προτεινόμενης δράσης ανέρχεται
 κατά κανόνα σε 45% των επιλέξιμων δαπανών, μπορεί δε να αυξηθεί σε
 65% στις περιφέρειες του στόχου 1. Τα σχέδια επιλέγονται από τις
 αρμόδιες εθνικές αρχές (Υπουργείο Απασχόλησης και Εργασίας) σύμφωνα
 με τα κριτήρια που ορίζονται στα πλαίσια κοινής συμφωνίας με την
 ---pagebreak--- - 21
 Επιτροπή. Τα κράτη μέλη οφείλουν να υποβάλλουν τις αιτήσεις τους για
 χρηματοδοτική συμβολή με τη μορφή λειτουργικών προγραμμάτων ή
 σφαιρικών επιδοτήσεων. Σαράντα τρία λειτουργικά προγράμματα
 υποβλήθηκαν από τα κράτη μέλη στην Επιτροπή τον Ιούνιο/Ιούλιο 1991
 για την περίοδο που εκτείνεται μέχρι το τέλος του 1993.
 61. 0 διεθνικός χαρακτήρας, που πρέπει να επιτρέπει τη μεταφορά της
 τεχνικής γνώσης και να συνδυάζει ένα τουλάχιστον εταίρο που να
 προέρχεται από περιφέρειες του στόχου 1 (με εξαίρεση το πρόγραμμα
 "μειονεκτούντα άτομα" του HORIZON), αποκτά υποχρεωτικό χαρακτήρα.
 Έχουν προτεραιότητα άλλα κριτήρια τα οποία δεν είναι απαραιτήτως
 σωρευτικά. Πρόκειται για τον υποδειγματικό χαρακτήρα και το
 πολλαπλασιαστικό αποτέλεσμα που επιτρέπουν τη διάδοση των καλών
 πρακτικών στο σύνολο των δραστηριοτήτων που χρηματοδοτούνται από τα
 διαρθρωτικά ταμεία στον τομέα της κατάρτισης και της απασχόλησης·
 για τη σύνδεση με τα κοινοτικά προγράμματα FORCE, EUROTECNET, LEDA,
 ERGO, (EUROFORM), ILE, IRIS και το δίκτυο CHILDCARE, (NOW), HELIOS,
 HANDYNET και Φτώχεια III (HORIZON), ή ακόμη για τον καινοτόμο
 χαρακτήρα στους τομείς που μέχρι σήμερα καλύπτονταν ανεπαρκώς από
 την παρέμβαση των διαρθρωτικών ταμείων.
 62. Για τη μελλοντική δράση της Κοινότητας, είναι σημαντικό να
 επιμείνουμε στη συνοχή του συνόλου που πρέπει να επιτευχθεί για την
 εφαρμογή των προσανατολισμών, που χαράσσονται στο παρόν υπόμνημα.
 Οι δράσεις, που στοχεύουν κατά προτεραιότητα στην υποστήριξη της
 οικονομικής ανταγωνιστικότητας και οι δράσεις, που στοχεύουν κατά
 προτεραιότητα στην ενίσχυση της κοινωνικής συνοχής,


text:
πρέπει να
 αλληλοσυμπληρώνονται και να εμπλουτίζονται αμοιβαία, κυρίως για να
 επιτρέψουν τη μεταφορά των καινοτομιών από πλευράς μεθόδων και
 διαχείρισης και να επιτρέψουν τον έλεγχο της εξέλιξης του κόστους
 των δράσεων.
 Τα πλεονεκτήματα της κοινοτικής πολιτικής
 63. Η εφαρμογή των προγραμμάτων δράσης στη διάρκεια των τελευταίων ετών
 επέτρεψε την ανάπτυξη νέων δικτύων (εθνικές αρχές συντονισμού
 προγραμμάτων, παράγοντες όπως οι AUEF-COMETT) που αποτελούν δομές
 αναμεταβίβάσης και παρέμβασης, τόσο για την προώθηση νέων στόχων όσο
 και για την ανάληψη δράσεων διεθνικού χαρακτήρα. Η αξιολόγηση των
 ενλόγω δικτύων δείχνει, ότι αυτά συνέβαλαν σε μεγάλο βαθμό στην
 ανάπτυξη μιας κοινοτικής διάστασης στους παράγοντες που είχαν ήδη
 παρόμοιες ανησυχίες (π.χ. πανεπιστήμια) ή ότι δημιούργησαν
 κοινοτικές δραστηριότητες σε παράγοντες που μέχρι τώρα είχαν
 επιδείξει μικρό σχετικά ενδιαφέρον (π.χ. MME). Σε ό,τι αφορά τα
 χρηματοδοτικά και ανθρώπινα μέσα, αυτές οι παρεμβάσεις στο επίπεδο
 των προγραμμάτων δράσης (συνεργασίες, κοινά σχέδια, δίκτυα)
 κινητοποίησαν για τους κοινοτικούς στόχους ένα σύνολο ανθρωπίνων και
 χρηματοδοτικών μέσων, που αντιστοιχούν σε μια συμπληρωματική
 επένδυση, που πραγματοποιήθηκε από πολλαπλούς παράγοντες (δημόσιες
 αρχές, τοπικές αρχές, επιχειρήσεις) αναφορικά με συγκεκριμένους
 κοινοτικούς στόχους. Όλα αυτά επέτρεψαν έτσι τη μείωση της
 συνεισφοράς της Κοινότητας.
 ---pagebreak--- - 22 -
 Τα επιτεύγματα του κοινωνικού διαλόγου
 64. Η λειτουργία της ομάδας εργασίας του κοινωνικού διαλόγου για την
 εκπαίδευση και την κατάρτιση από τη δημιουργία της, τον Ιανουάριο
 του 1989, πραγματοποιήθηκε υπό ικανοποιητικές συνθήκες και κατέληξε
 σε απτά αποτελέσματα, με την έγκριση μιας κοινής γνώμης σχετικά με
 την εκπαίδευση και την κατάρτιση των νέων και των ενηλίκων στις 26
 Ιανουαρίου 1990 και την πρόταση ενός προγράμματος εργασίας για την
 παράταση αυτού του πρώτου αποτελέσματος. Αυτή η παράταση των
 εργασιών κατέληξε στην έγκριση μιας νέας γνώμης σχετικά με τη
 μετάβαση των νέων από το σχολείο στην ενεργό επαγγελματική ζωή. Η
 έγκριση μιας τέταρτης κοινής γνώμης που αφορά το πρόβλημα των
 τρόπων, που θα επιτρέψουν την όσο το δυνατόν ευρύτερη πρόσβαση στη
 συνεχή κατάρτιση πραγματοποιήθηκε τον Οκτώβριο του 1991.
 65. Η σειρά αυτών των γνωμών αποτελεί σημαντική πρόοδο για την εξέλιξη
 της κατάστασης στα κράτη μέλη. Οι γνώμες αυτές αποτελούν μορφή
 ανάληψης κοινών δράσεων από τους κοινωνικούς εταίρους για την
 πρόσδοση δυναμισμού στις συζητήσεις όλων των επιπέδων, ώστε να
 δημιουργηθούν οι προϋποθέσεις για την καλύτερη συνεισφορά όλων των
 συντελεστών. Τέλος, νέες παρατάσεις του διαλόγου έγιναν δεκτές
 σχετικά με τα δύο ουσιώδη θέματα που αποτελούν τα επαγγελματικά
 προσόντα και η πιστοποίηση αφενός και οι γυναίκες και η κατάρτιση
 αφετέρου.
 66. Αυτή η δυναμική του κοινωνικού διαλόγου αποτελεί πλεονέκτημα σε ένα
 πεδίο δράσης, το οποίο από τη φύση του υπάγεται στον τομέα δράσης
 των κοινωνικών εταίρων και στην πρόοδο των συλλογικών συμβάσεων. Τα
 αποτελέσματα που επιτεύχθηκαν από τις κοινές γνώμες που διατυπώθηκαν
 από διετίας αποτελούν εξαιρετικά στερεές βάσεις, αφενός για την
 μεταφορά του περιεχομένου αυτών των γνωμών στις συλλογικές συμβάσεις
 που συνάπτονται σε εθνικό επίπεδο και, αφετέρου, για την εξασφάλιση
 των δεσμών με τις πρωτοβουλίες που η Κοινότητα μπορεί να αναπτύξει
 στους τομείς αυτούς, κυρίως όσον αφορά την πρόσβαση στη συνεχή
 κατάρτιση.
 ---pagebreak--- 23 -
 III. ΠΡΟΣΑΝΑΤΟΛΙΣΜΟΙ ΓΙΑ ΤΗ ΔΕΚΑΕΤΙΑ ΤΟΥ 90
 Α-Κοινά ζητήματα
 67. Αρχίζοντας τη


text:
συζήτηση αυτή σχετικά με τους προσανατολισμούς που
 πρέπει να ευνοηθούν στον τομέα της επαγγελματικής κατάρτισης κατά τη
 διάρκεια της δεκαετίας του 90, η Επιτροπή έχει σαφή επίγνωση του ότι
 πρόκειται για ανταπόκριση και συμπλήρωση των διαρθρωτικών μετατροπών
 που διεξάγονται σήμερα. Για λόγους ανταγωνιστικότητας, πρέπει αυτές
 να διευκολυνθούν και να καταρτιστούν οι απαραίτητες συμπληρωματικές
 πολιτικές. Όμως ταυτόχρονα με στόχο τη συνοχή, πρέπει να
 περιοριστούν ή να αποφευχθούν ορισμένα δυσμεμνή αποτελέσματα αυτής
 από άποψη κατάστασης της αγοράς εργασίας. Η δεκαετία που αρχίζει θα
 είναι περίοδος πολύ βαθιάς προσαρμογής των βιομηχανικών διαδικασιών,
 των τομέων και της λειτουργίας της αγοράς επαγγελματικών προσόντων.
 Η μελέτη σε βάθος των σημείων κλειδιών που εθίγησαν στο υπόμνημα
 αυτό και η απάντηση στα διάφορα κοινά ερωτήματα που τίθενται
 παρακάτω έχουν επομένως εντελώς ιδιαίτερη σημασία.
 68. Η συζήτηση σχετικά με τα βασικά επαγγελματικά προσόντα των νέων
 υπήρξε η κυρία ανησυχία της δεκαετίας του 80, όμως και τώρα δεν
 χάνει κατά κανένα τρόπο την επικαιρότητα της. Παρατηρείται μια
 προοδευτική άνοδος του επιπέδου των απαιτούμενων επαγγελματικών
 προσόντων για την πρόσβαση στην απασχόληση και μια όξυνση των
 δυσκολιών που συναντώνται από τους εξόριστους του συστήματος αρχικής
 κατάρτισης. Πώς η βελτίωση της ποιότητας της επαγγελματικής
 κατάρτισης, η προσέγγιση και η συνέργια μεταξύ των συστημάτων
 κατάρτισης και επιχειρήσεων για την ανάπτυξη της εναλλαγής, η
 εξέλιξη των βασικών ικανοτήτων που παρέχονται στους νέους, η σύνδεση
 μεταξύ της βασικής κατάρτισης και της ανάπτυξης της συνεχούς
 κατάρτισης μπορούν να αποτελέσουν στοιχεία κλειδιά για το μέλλον.
 69. Η κατάσταση της αγοράς εργασίας στις διάφορες κοινοτικές χώρες
 δείχνει ότι τα υψηλότερα επίπεδα ανεργίας και η εξακολούθηση σε
 μεγάλο βαθμό της ανεργίας μακράς διαρκείας συνδέονται όλο και
 περισσότερο με τους ποιοτικούς παράγοντες, που προκύπτουν από τις
 αποκλίσεις μεταξύ των αναγκών για επαγγελματικά προσόντα των
 επιχειρήσεων (που τονίζονται από όλες τις οργανώσεις εργοδοτών) και
 των δυνατοτήτων του εργατικού δυναμικού. Η δημιουργία θέσεων
 απασχόλησης και οι συνέπειες στο επίπεδο της ανεργίας εξαρτώνται
 επομένως στενά από τον αντίκτυπο των πολιτικών κατάρτισης στην
 "ποιότητα" του εργατικού δυναμικού, δηλαδή τα επαγγελματικά προσόντα
 που αυτό κατέχει και την ένταξη του στις σύγχρονες οργανώσεις
 εργασίας. Επίσης, οι μετατροπές των βιομηχανικών τομέων, ιδιαίτερα
 των περισσότερο εκτεθειμένων στον παγκόσμιο ανταγωνισμό, απαιτούν
 ταυτόχρονα την κατάρτιση μεσοπρόθεσμων σχεδίων, συγκεκριμένα από
 άποψη αναγκών επαγγελματικών προσόντων και την από κοινού ανάληψη
 δράσεων μετατροπής. Σε σχέση με αυτό το σύνολο Θεμάτων, πώς θα
 τεθούν καλύτερα υπό έλεγχο οι σχέσεις μεταξύ κατάρτίσης,
 διαρθρωτικής προσαρμογής και κατάστασης της αγοράς εργασίας.
 70. Η αξιοποίηση των επενδύσεων που πραγματοποιούνται στον τομέα της
 έρευνας και της ανάπτυξης και η διάδοση των καινοτομιών στον
 οικονομικό ιστό, ιδιαίτερα στους τομείς που είναι εκτεθειμένοι στο
 παγκόσμιο ανταγωνισμό, εξαρτώνται από τις δράσεις που διεξάγονται
 για τα επαγγελματικά προσόντα. Η απορρόφηση των ανεπαρκειών σε
 επαγγελματικά προσόντα, οι μετατροπές που συνδέονται με τα
 επαγγελματικά προσόντα και η οργάνωση της εργασίας είναι τα νέα
 ---pagebreak--- - 24 -
 δεδομένα της ανταγωνιστικότητας. Η ανάπτυξη της πρόσβασης στην
 κατάρτιση κατά τη διάρκεια ενεργού ζωής, για όλους τους
 εργαζομένους, αποτελεί όρο των μετατροπών αυτών. Πώς να υλοποιηθούν
 σε βάθος οι δράσεις που πρέπει να διεξαχθούν σχετικά με τα
 επαγγελματικά προσόντα,


text:
η σχέση μεταξύ πολιτικής για την κατάρτιση
 και οικονομικής στρατηγικής συνόλου στις επιχειρήσεις και στις
 περιφέρειες, ο σχεδιασμόςκαι η χρηματοδότηση των πολιτικών
 κατάρτισης για όλους τους μισθωτούς και για τους ανέργους.
 71. Η απάντηση σ'αυτά τα διάφορα ερωτήματα θέτει τους όρους για την
 αντιμετώπιση μιας διαρθρωτικής προσαρμογής, σύμφωνα με αυτά που
 παρατηρήθηκαν στην οργάνωση των επιχειρήσεων και τη λειτουργία της
 αγοράς εργασίας κατά τα τελευταία αυτά έτη. Οι χώρες που υιοθέτησαν
 τις πιο αποφασιστικά καινοτόμες στάσεις και έδειξαν δυναμισμό
 απέναντι στις διαρθρωτικές αλλαγές πέτυχαν να θέσουν καλύτερα υπό
 έλεγχο το επίπεδο της ανεργίας. Αντίθετα, οι χώρες που
 προετοιμάστηκαν λιγότερο και ανοίχτηκαν λιγότερο σ'αυτές τις
 ποιοτικές μετατροπές, γνωρίζουν τις πιο έντονες και τις πιο διαρκείς
 αποκλίσεις μεταξύ προσφοράς και ζήτησης απασχόλησης και βλέπουν να
 αναπτύσσεται διαρκής αποκλεισμός ατόμων από την αγορά εργασίας, ο
 οποίος τείνει να προκαλεί ανάπτυξη της ανεργίας μακράς διαρκείας.
 Β-Η κοινοτική δράση
 Ενίσχυση της κοινοτικής δράσης
 72. Η κοινοτική πολιτική επαγγελματικής κατάρτισης βρίσκεται σε μία νέα
 φάση της οικοδόμησης της. Η φάση αυτή είναι αποφασιστική για την
 ανταπόκριση σε προκλήσεις ενός εύρους και μιας πολυπλοκότητας
 αναμφισβήτητα αγνώστων μέχρι σήμερα. Τα διάφορα ζητήματα που
 αναλύονται σ'αυτό το έγγραφο δείχνουν ότι μία ποσοτική επιτάχυνση
 και μια ποιοτική βελτίωση των επενδύσεων σε επαγγελματική κατάρτιση
 είναι απαραίτητες. Οι στόχοι, που πρέπει να επιτευχθούν σε εθνικό
 και σε κοινοτικό επίπεδο, δεν θα μπορέσουν να υλοποιηθούν παρά με
 μια συνεργασία και μια αυξημένη σύγκλιση μεταξύ όλων των παραγόντων,
 δημοσίων αρχών, επιχειρήσεων και εκπαιδευτικών ιδρυμάτων.
 73. Οι νέες συνθήκες της κοινοτικής οικοδόμησης επιβάλλουν την ενίσχυση
 της σημασίας της ανάπτυξης των ανθρώπινων πόρων, ειδικότερα μέσω της
 επαγγελματικής κατάρτισης. 0 στόχος αυτός πρέπει να αναπτυχθεί τόσο
 μέσα σε μια προοπτική οικονομικής και κοινωνικής συνοχής, κυρίως
 όσον αφορά την εξάλειψη των περιφερειακών ανισοτήτων, όσο και από
 πλευράς οικονομικής ανταγωνιστικότητας. 0 κεντρικός ρόλος της
 κατάρτισης, κυρίως της συνεχούς, είναι αναγνωρισμένος ως ουσιώδης
 για την ανάπτυξη μιας ενεργού κοινωνίας, ικανής να ελέγχει τις
 οικονομικές, τεχνολογικές, πολιτιστικές και κοινωνικές μεταβολές και
 να αντιμετωπίζει τις προκλήσεις που τίθενται από τα άλλα μέρη του
 κόσμου καθώς και για την ανάπτυξη της ιδιότητας του ευρωπαίου
 πολίτη. Το θέμα της ποιότητας και των επιπέδων των συστημάτων
 εκπαίδευσης και κατάρτισης βρίσκεται στο επίκεντρο των ανησυχιών της
 Κοινότητας, όπως συμβαίνει και στα κράτη μέλη.
 74. Η ανάπτυξη της πολιτικής επαγγελματικής κατάρτισης σε κοινοτικό
 επίπεδο είναι απαραίτητη προϋπόθεση για την αποτελεσματικότητα των
 πολιτικών που εφαρμόζονται στους τομείς προτεραιότητας για το μέλλον
 της Κοινότητας. Η αξιοποίηση των ανθρωπίνων πόρων πρέπει επίσης να
 εγγραφεί ως συνιστώσα της ορίζοντας δράσης της Κοινότητας για την
 ---pagebreak--- - 25 -
 ανταγωνιστικότητα της, καθώς και των τομεακών δράσεων που η
 Κοινότητα προτίθεται να αναλάβει, για να ενισχύσει τις
 ανταγωνιστικές της δυνατότητες στις παγκόσμιες αγορές, ιδιαίτερα
 στους στρατηγικούς τομείς, όπως είναι η αυτοκινητοβιομηχανία, η
 ηλεκτρονική και η υφαντουργία.
 75. Αυτή η στρατηγική για αξιοποίηση των ανθρώπινων πόρων συνδέεται
 επίσης με την επιδιωκόμενη ενίσχυση του ρόλου της Κοινότητας στον
 κόσμο, πράγμα που αποδεικνύεται από τις σχέσεις που αναπτύσσονται
 μεταξύ της Κοινότητας και του εκτός αυτής κόσμο. Η ανάπτυξη της
 συνεργασίας σ'αυτούς τους τομείς αποτελεί εγγύηση αμοιβαίου


text:
οφέλους
 και επιρροής θεμελιώδους σημασίας και κατά τη δεκαετία του 1990 οι
 δραστηριότητες αυτές θα γνωρίσουν, ασφαλώς, σημαντική ανάπτυξη.
 76. Οι εξωτερικές σχέσεις στον τομέα της κατάρτισης εμπλουτίζουν τις
 αμοιβαίες γνώσεις και προάγουν την πολιτιστική και κοινωνική
 αλληλοκατανόηση, η οποία, με τη σειρά της, επιτρέπει την ανάπτυξη
 πολιτικών, τεχνολογικών και εμπορικών σχέσεων. Με τις συνεργασίες
 αυτές επίσης γίνεται καλύτερα γνωστή η Κοινότητα, τα όργανα της, η
 λειτουργία της και οι στόχοι της. Απ'αυτήν την άποψη, η σύγκριση με
 τα συστήματα και τις μεθόδους οργάνωσης που έχουν υιοθετήσει άλλα
 κράτη ή οικονομικοί χώροι αποτελεί εχέγγυο εμπλουτισμού και προόδου
 για την ίδια την Κοινότητα.
 77. Οι ενλόγω σχέσεις αναπτύσσονται μέσω διαφόρων μορφών συνεργασίας
 μεταξύ των οργανισμών κατάρτισης της Κοινότητας και των
 ενδιαφερομένων χωρών, κυρίως μέσω της συμμετοχής των χωρών της ΕΖΕΣ,
 σύμφωνα με ειδικούς όρους, στα κοινοτικά προγράμματα δράσης. Οι
 αιτήσεις συμμετοχής στα ενλόγω προγράμματα αποδεικνύονται εξαιρετικά
 σημαντικές και ιδιαίτερα πλούσιες από πλευράς περιεχομένου.
 78. Με βάση αυτούς τους προσανατολισμούς, η Κοινότητα ανέπτυξε κατά τα
 τελευταία έτη τις εξωτερικές της σχέσεις με τις χώρες της κεντρικής
 και ανατολικής Ευρώπης, στα πλαίσια της πορείας αυτών των χωρών προς
 την εγκαθίδρυση ελεύθερης οικονομίας, για την οποία οι ανθρώπινοι
 πόροι αποτελούν θεμελιώδη παράγοντα, με τις χώρες της ΕΖΕΣ, στην
 προοπτική της υλοποίησης ενός ευρωπαϊκού οικονομικού χώρου, με τις
 ΗΠΑ, την ΕΣΙΔ και άλλες τρίτες χώρες ή διεθνείς οργανισμούς (00ΣΑ,
 ΔΟΕ κλπ). Όσον αφορά τη συνεργασία με τις χώρες της κεντρικής και
 της ανατολικής Ευρώπης, η σύσταση του ευρωπαϊκού ιδρύματος για την
 κατάρτιση θα μπορούσε να παράσχει το πλαίσιο για μια καλύτερη
 αξιολόγηση των αναγκών και των επενδύσεων.
 Η τήρηση της επικουρικότητας
 79. Η τήρηση της αρχής της επικουρικότητας απαιτεί τον εντοπισμό των
 ευθυνών και των μέτρων που αντιστοιχούν σε κάθε επίπεδο, ιδιαίτερα
 εκείνων που σχετίζονται με τη δράση των κρατών μελών στην επικράτεια
 τους και εκείνων που μπορούν να εφαρμοστούν από την Επιτροπή δυνάμει
 των αρμοδιοτήτων της Κοινότητας και του ιδιαίτερου ρόλου αυτής ως
 καταλύτη που της ανήκει. Αυτό επιβάλλει τον καθορισμό τόσο των
 κύριων πολιτικών στόχων που πρέπει να επιδιώκονται σε κοινοτικό
 επίπεδο στον τομέα της επαγγελματικής κατάρτισης, όσο και της
 υπεραξίας που προσδίδεται στις πολιτικές και τις δραστηριότητες που
 αναλαμβάνονται με πρωτοβουλία των κρατών μελών.
 ---pagebreak--- - 26 -
 80. Από αυτήν την άποψη, πραγματοποιείται μια διπλή αλλαγή: η καινοτομία
 και η έρευνα, που συνήθως αποτελούν την πηγή των αναγκών κατάρτισης
 και η εφαρμογή των προγραμμάτων κατάρτισης από τους οργανισμούς ή
 τις επιχειρήσεις, αναπτύσσονται όλο και περισσότερο ως
 δραστηριότητες σε κοινοτική κλίμακα, καθώς και σε εθνική.
 81. Μια διεθνική δραστηριότητα κατάρτισης επιβάλλεται έτσι στις εθνικές
 αγορές κατάρτισης και διεισδύει σ'αυτές. Πράγματι, οι κοινοτικοί
 παράγοντες στον τομέα της επαγγελματικής κατάρτισης είναι όλο και
 περισσότερο οι ευρωπαϊκές επιχειρήσεις με πολυεθνική διάσταση, οι
 όμιλοι επιχειρήσεων και οι επαγγελματικές οργανώσεις που επιδιώκουν
 κοινοτικούς στόχους, οι οργανισμοί τοπικής αυτοδιοίκησης που
 συμμετέχουν σε διαπεριφερειακές δράσεις ευρωπαϊκής διάστασης, οι
 διεθνικές συνεργασίες οργανισμών κατάρτισης. Η οργάνωση των
 ενεργειών τους πρέπει να έχει κοινοτική διάσταση.
 Νέοι στόχοι για την κοινοτική πολιτική
 82. Οι οικονομικές συνθήκες της δεκαετίας του 90 και η υλοποίηση


text:
της
 ενιαίας αγοράς χαράσσουν νέες προκλήσεις για την κοινοτική πολιτική
 στον τομέα της επαγγελματικής κατάρτισης. Η πολιτική αυτή πρέπει να
 αναπτυχθεί γύρω από στόχους που θα έχουν εφαρμογή σε τομείς
 δραστηριότητας εντοπίζονται από το υπόμνημα σχετικά με την
 ορθολογική οργάνωση των προγραμμάτων δράσης, το οποίο εγκρίθηκε από
 την Επιτροπή τον Αύγουστο του 1990. Οι κεντρικοί στόχοι για την
 κοινοτική πολιτική κατάρτισης μπορούν να εκφραστούν γύρω από τρεις
 κύριες ιδέες: ΕΠΕΝΔΥΣΗ, ΒΕΛΤΙΩΣΗ, ΔΙΑΦΑΝΕΙΑ.
 83. Αύξηση της επένδυσης στην κατάρτιση: Τα κράτη μέλη και η Κοινότητα
 οφείλουν να αναπτύξουν τις προσπάθειες τους στον τομέα της
 επαγγελματικής κατάρτισης, για να μπορούν να αντιμετωπίζουν τις
 οικονομικές, τεχνολογικές και κοινωνικές μεταβολές της δεκαετίας του
 90 και να μειώνουν τις περιφερειακές ανισότητες. Είναι απαραίτητο
 να διευκολυνθεί η πρόσβαση και η συμμετοχή σε κατάλληλα προγράμματα
 επαγγελματικής κατάρτισης. 0 στόχος αυτός απαιτεί την παροχή σε
 κάθε νέο μιας ευρείας και αναγνωρισμένης βασικής επαγγελματικής
 κατάρτισης, ώστε να διευκολυνθεί η μετάβαση του στην ενεργό και
 ενήλικη ζωή και η ένταξη του στην αγορά εργασίας, καθώς και η αύξηση
 των δυνατοτήτων πρόσβασης στην κατάρτιση καθόλη τη διάρκεια της
 επαγγελματική του ζωής. Είναι επίσης απαραίτητο να προβλεφθούν οι
 ανάγκες λαμβανομένων υπόψη των ταχύτερων και πολυπλοκότερων
 εξελίξεων, που θα σημειωθούν στον τομέα των επαγγελματικών προσόντων
 και ικανοτήτων. Με τον τρόπο αυτό, η κοινοτική αγορά εργασίας
 αναμένεται να γνωρίσει βελτιωμένες δυνατότητες επαγγελματικής
 ένταξης και επανένταξης.
 84. Βελτίωση της ποιότητας της κατάρτισης: Η ποιότητα και κατά συνέπεια
 οι επιδόσεις των συστημάτων εκπαίδευσης και κατάρτισης πρέπει να
 αυξηθούν, ώστε να αντιμετωπίζουν την προβλεπόμενη έκρηξη αναγκών
 κατάρτισης, ιδιαίτερα μέσω των ανταλλαγών πληροφοριών και εμπειριών
 στον τομέα της επαγγελματικής κατάρτισης. Αυτές οι ανταλλαγές σε
 κοινοτικό επίπεδο θα πρέπει να στηριχθούν στον πολλαπλασιασμό των
 διεθνικών μετακινήσεων των εκπαιδευτών και των καταρτιζομένων. Η
 ανάπτυξη ευρωπαϊκών συστημάτων τηλεκπαίδευσης εγγράφεται επίσης στο
 στόχο αυτό. Μακροπρόθεσμος στόχος είναι να μπορεί ο κάθε ευρωπαίος
 πολίτης ή η κάθε επιχείρηση να έχει πρόσβαση στο σύνολο των
 δυνατοτήτων και δυναμικού κατάρτισης που αναπτύσσονται στην Ευρώπη
 στον τομέα που ενδιαφέρει τον πολίτη ή την επιχείρηση.
 ---pagebreak--- - 27 -
 85. Εξασφάλιση της διαφάνειας: Η ισότητα πρόσβασης στην επαγγελματική
 κατάρτιση πρέπει όχι μόνο να αναγνωριστεί νομικά, αποκλείοντας κάθε
 δυσμενή διάκριση με βάση την εθνικότητα, αλλά θα πρέπει να ευνοηθεί
 κατά τρόπο σαφή και συγκεκριμένο. Η Κοινότητα πρέπει να εξασφαλίζει
 διαφάνεια της αγοράς κατάρτισης και αναγνώρισης των επαγγελματικών
 προσόντων στην αγορά εργασίας. Τα διπλώματα, τα πιστοποιητικά και
 τα επαγγελματικά προσόντα πρέπει να διέπονται από διαφάνεια και να
 αναγνωρίζονται αμοιβαία. Η συνεργασία μεταξύ των υπευθύνων θα πρέπει
 να επιτρέψει τον πολλαπλασιασμό των δράσεων και των διαύλων
 κατάρτισης, που θα έχουν επινοηθεί από κοινού σε ένα κοινοτικό
 πλαίσιο και κατά συνέπεια θα είναι αναγνωρισμένοι εκ των πραγμάτων
 από τη φάση εκπόνησης τους. Πρόκειται επίσης για τη δημιουργία
 διευρωπαϊκών δικτύων που θα φέρνουν σε επαφή τα εθνικά στοιχεία και
 θα επιτρέπουν την εγκαθίδρυση σε κοινοτικό επίπεδο ενός πραγματικού
 πλέγματος στην ευρωπαϊκή επικράτεια, για την αποκατάσταση των
 επικοινωνιών μεταξύ των υπεύθυνων κατάρτισης και υπεύθυνων για τη
 λήψη αποφάσεων.
 86. Οι νέες φάσεις της κοινοτικής πολιτικής πρέπει να αξιοποιήσουν τα
 κεκτημένα και να στηριχθούν


text:
στα δίκτυα δράσης που έχουν ήδη
 εγκατασταθεί από τα προγράμματα δράσης. Τα δίκτυα αυτά αποτελούν
 πρωτότυπες δομές, οι οποίες έχουν πραγματικά κοινοτική διάσταση. 0
 αμοιβαίος εμπλουτισμός των συστημάτων έχει αρχίσει ήδη σε ευρεία
 κλίμακα, ιδιαίτερα στο πλαίσιο των κοινοτικών προγραμμάτων δράσης.
 Η δράση αυτή θα πρέπει να ενισχυθεί στο μέλλον μέσα σε μια προοπτική
 συντονισμού και συνεργασίας και να υποστηριχθεί από αποτελεσματική
 και αποκεντρωμένη διαχείριση των κοινοτικών προγραμμάτων.
 Μια κοινοτική δράση ορατή και συνεκτική
 87. Τα μέσα που αφιερώνει η Κοινότητα στις πολιτικές και τα προγράμματα
 δράσης, στον τομέα της επαγγελματικής κατάρτισης, έχουν προοδεύσει
 πολύ κατά τα τελευταία έτη, αν και παραμένουν πάντα ποσοτικά
 περιορισμένα σε σχέση με τα μέσα της διαρθρωτικής πολιτικής και τα
 μέσα της πολιτικής για την έρευνα και την ανάπτυξη. Αυτή η
 δημοσιονομική πρόοδος συγκεκριμενοποίησε την προτεραιότητα που είχε
 δοθεί στους ανθρώπινους πόρους, στα πλαίσια του γενικότερου
 σχεδιασμού της κοινοτικής δράσης.
 88. Εντούτοις, η αποτελεσματικότητα αυτών των δράσεων εξαρτάται
 θεμελιωδώς από τον αντίκτυπο τους στα προβλήματα των κρατών μελών,
 για τα οποία μπορεί να προβλεφθεί ταχεία εξέλιξη κατά τη δεκαετία
 του 1990. Το σημαντικότερο μέρος των χρηματοοικονομικών επενδύσεων
 πραγματοποιούνται στα κράτη μέλη και η κοινοτική δράση, για να
 επιδιώξει αποτελεσματικά την επίτευξη των στόχων που αναλύθηκαν
 παραπάνω, θα πρέπει να προοδεύσει σε τρία επίπεδα: καλύτερη
 αξιολόγηση, μεγαλύτερη συνοχή και συνεχώς βελτιούμενος συντονισμός.
 89. Η θέσπιση μηχανισμών αξιολόγησης, που θα μελετηθούν κα θα τεθούν σε
 εφαρμογή από κοινού με τα κράτη μέλη, θα πρέπει να επιτρέψει την
 ανάδειξη και αξιοποίηση του αντίκτυπου και της υπεραξίας που
 προκύπτει από τις κοινοτικές παρεμβάσεις από άποψη κοινών στόχων.
 Αυτή η ευχέρεια αναγνώρισης της κοινοτικής δράσης είναι σημαντική σε
 μια περίοδο που όλοι οι παράγοντες (επιχειρήσεις, οργανισμοί,
 κοινωνικοί εταίροι, δημόσιες αρχές, τοπικές αρχές) επιδιώκουν να
 αναπτύξουν μια κοινοτική διάσταση στη δράση τους. Η δέσμευση που
 έχει αναληφθεί μέσω των αποφάσεων του Συμβουλίου, σχετικά με κάθε
 ---pagebreak--- - 28 -
 πρόγραμμα για την εξασφάλιση μιας αξιολόγησης και μιας συνεχούς
 παρακολούθησης της προόδου των σχεδίων και των δραστηριοτήτων των
 προγραμμάτων, θα πρέπει να συμβάλει σ'αυτή την ευχέρεια αναγνώρισης.
 Αυτά τα μέτρα και οι μηχανισμοί αξιολόγησης θα συντονίζονται κυρίως
 με τα μέτρα που λαμβάνονται από τις αρμόδιες εθνικές αρχές των
 κρατών μελών, θα ορίζονται δε και θα τίθενται σε εφαρμογή σε στενή
 συνεργασία με αυτές. Ένας από τους στόχους θα είναι ο προσδιορισμός
 και η περιγραφή των αποτελεσμάτων που έχουν οι κοινοτικές δράσεις
 επί των εθνικών πολιτικών και πρακτικών, ιδιαίτερα σε σχέση με τους
 γενικούς στόχους που περί γράφηκαν παραπάνω και, κατά συνέπεια, η
 προώθηση καινοτομιών στις μεθόδους διαχείρισης, προγραμματισμού και
 συντονισμού σε εθνικό επίπεδο.
 90. Η συνάρθρωση της πολιτικής για την επαγγελματική κατάρτιση μαζί με
 τις λοιπές πολιτικές της Κοινότητας, που σχετίζονται με τους
 ανθρώπινους πόρους, αποτελεί μια άλλη προϋπόθεση προόδου. Η θέληση
 της Επιτροπής είναι να προκαλέσει την καλύτερη δυνατή σύγκλιση
 μεταξύ των στόχων της στον τομέα της πολιτικής για την επαγγελματική
 κατάρτιση και της οικονομικής ανταγωνιστικότητας αφενός και της
 διαρθρωτικής της δράσης αφετέρου, κυρίως μέσω των διαρθρωτικών
 ταμείων, για να αναπτυχθεί η οικονομική και κοινωνική συνοχή. Για
 το σκοπό αυτό, έχει


text:
θεσπιστεί ένα γενικό πλαίσιο αναφοράς για την
 ορθολογική οργάνωση των διαφόρων πρωτοβουλιών της Επιτροπής:
 προγράμματα δράσης, δραστηριότητες κατάρτισης στο πλαίσιο των
 διαρθρωτικών πολιτικών, προτεραιότητα στο ανθρώπινο κεφάλαιο και
 στην κινητικότητα στο πρόγραμμα-πλαίσιο για την έρευνα και την
 ανάπτυξη. Για να είναι πλήρως αποτελεσματικά, αυτά τα μέτρα
 εξορθολογισμού και συντονισμού απαιτούν συνεργασία με τα κράτη μέλη,
 η οποία πρέπει να βελτιωθεί ως προς τις μεθόδους της.
 91. Κατ'αναλογία, η Επιτροπή προτίθεται στο μέλλον να συνδυάσει καλύτερα
 τις παρεμβάσεις της σε θέματα ανθρώπινων πόρων και τους στόχους της
 για ανάπτυξη της ανταγωνιστικότητας ορισμένων τομέων, κυρίως
 βιομηχανιών. Οι προσανατολισμοί που έχουν χαραχθεί στο επίπεδο της
 βιομηχανικής πολιτικής της Κοινότητας και οι συζητήσεις σχετικά με
 το μέλλον ορισμένων τομέων οδηγούν προς την κατεύθυνση αυτή. Τα
 προγράμματα κοινοτικής δράσης για την επαγγελματική κατάρτιση, τα
 οποία είναι ορίζοντας εμβέλειας, πρέπει επίσης να λαμβάνουν υπόψη
 την τομεακή διάσταση, κυρίως όσον αφορά τις ελλείψεις σε προσόντα
 και τις δράσεις μετατροπής, έτσι ώστε να ενσωματωθούν καλύτερα οι
 ικανότητες των εργαζομένων στις προσπάθειες αύξησης της
 ανταγωνιστικότητας και να αξιοποιηθούν τα πλεονεκτήματα που θα
 προκύψουν από την υλοποίηση της ενιαίας αγοράς και της οικονομικής
 και νομισματικής ένωσης.
 92. Η μέθοδος εργασίας που εφαρμόστηκε για την κατάρτιση του παρόντος
 υπομνήματος σχετικά με τους προσανατολισμούς για τη δεκαετία του 90
 κατέδειξε όλα τα οφέλη που θα μπορούσαν να προκύψουν από το
 συντονισμό, τόσο με τα κράτη μέλη όσο και με τους κοινωνικούς
 εταίρους. Επιεδή η αρχή της επικουρικότητας, καθώς και η πολυμορφία,
 έχουν και οι δύο ιδιαίτερα έντονες συνέπειες στον τομέα της
 εκπαίδευσης και της κατάρτισης, απαιτούν εντατικότερες ανταλλαγές
 μεταξύ των κρατών μελών για τον καθορισμό των προτεραιοτήτων, τη
 διευκόλυνση της σύγκλισης, όπου αυτή φαίνεται επιθυμητή και την
 προώθηση του πειραματισμού τόσο στα κράτη όσο και στο πλαίσιο των
 δράσεων της Κοινότητας.
 ---pagebreak--- - 29 -
 93. Η Κοινότητα οφείλει να συμβάλει στην ανάπτυξη του διαλόγου μεταξύ
 των αντιπροσωπευτικών οργανώσεων εργοδοτών και εργαζομένων στο
 κοινοτικό επίπεδο, για να τους δώσει τη δυνατότητα να εκφράσουν τις
 απόψεις τους σχετικά με την ανάπτυξη της κατάρτισης στο πλαίσιο της
 ευρωπαϊκής οικοδόμησης, αλλά επίσης και για την ανάπτυξη των δικών
 τους παρεμβάσεων.
 94. Οι προκλήσεις που βρίσκονται ενώπιον της Κοινότητας φαίνονται
 τεράστιες. Η Ευρώπη της επαγγελματικής κατάρτισης θα πρέπει να
 γνωρίσει την πλήρη ανάπτυξη της μέσα στα προσεχή έτη για να μπορέσει
 να ανταποκριθεί σ'αυτές. Οι συντονισμένες δράσεις μεταξύ δημοσίων
 αρχών, των επιχειρήσεων και των κοινωνικών εταίρων θα επιτρέψουν την
 πρόοδο της συνεχούς κατάρτισης, τη βελτίωση των επαγγελματικών
 προσόντων των εργαζομένων στην Ευρώπη και, μ'αυτόν τον τρόπο, τη
 διασφάλιση της ανταγωνιστικότητας επιχειρήσεων και της ευρωπαϊκής
 οικονομίας. Η Επιτροπή πιστεύει ότι το υπόμνημα αυτό συμβάλλει στην
 ανάπτυξη των συζητήσεων και στην παγίωση αποτελεσματικών βάσεων για
 τις πολιτικές κατάρτισης, τόσο σε κοινοτικό επίπεδο όσο και σε
 επίπεδο κρατών μελών.
 ---pagebreak--- ---pagebreak--- ISSN0254-14S3
 COM(91)397 τελικό
 EITPAfA
 GR 04
 Apt·©, καταλόγου : CB-CO-91-451-GR-C
 ISBN 92-77-76634-4
 Υπηρεσία Επίσημων Ειτδοσεωγ τον Ευρωπαϊκών Κοινοτήτων
 Lr2985 Luxembourg


text:
 26.11.2015
 EL
 Επίσημη Εφημερίδα της Ευρωπαϊκής Ένωσης
 L 311/27
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 274/2014
 της 12ης Δεκεμβρίου 2014
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2015/2141]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η εκτελεστική απόφαση 2014/289/ΕΕ της Επιτροπής, της 15ης Μαΐου 2014, που επιτρέπει στα κράτη μέλη να παρατείνουν τη διάρκεια των προσωρινών εγκρίσεων οι οποίες έχουν χορηγηθεί για τις δραστικές ουσίες pinoxaden και meptyldinocap (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα II της συμφωνίας για τον ΕΟΧθα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 13ριε [εκτελεστικός κανονισμός (ΕΕ) αριθ. 922/2014 της Επιτροπής) του κεφαλαίου XV του παραρτήματος II της συμφωνίας για τον ΕΟΧπαρεμβάλλεται το ακόλουθο σημείο:
 «13ριστ.
 32014 D 0289: Εκτελεστική απόφαση 2014/289/ΕΕ της Επιτροπής, της 15ης Μαΐου 2014, που επιτρέπει στα κράτη μέλη να παρατείνουν τη διάρκεια των προσωρινών εγκρίσεων οι οποίες έχουν χορηγηθεί για τις δραστικές ουσίες pinoxaden και meptyldinocap (ΕΕ L 147 της 17.5.2014, σ. 114).».
 Άρθρο 2
 Τα κείμενα της εκτελεστικής απόφασης 2014/289/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 13 Δεκεμβρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 203/2014, της 30ής Σεπτεμβρίου 2014 (3), αναλόγως του ποια ημερομηνία είναι πιο πρόσφατη.
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 12 Δεκεμβρίου 2014.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 147 της 17.5.2014, σ. 114.
 (2) Δεν έχουν αναφερθεί συνταγματικές απαιτήσεις.
 (3) ΕΕ L 202 της 30.7.2015, σ. 57.


text:
 25.6.2009
 EL
 Επίσημη Εφημερίδα της Ευρωπαϊκής Ένωσης
 L 162/28
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 47/2009
 της 24ης Απριλίου 2009
 για την τροποποίηση του παραρτήματος ΧΙ (Υπηρεσίες τηλεπικοινωνιών) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη:
 τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 31/2009, της 17ης Μαρτίου 2009 (1).
 (2)
 Η απόφαση 2008/393/ΕΚ της Επιτροπής, της 8ης Μαΐου 2008, σχετικά με την επάρκεια, σύμφωνα με την οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της προστασίας των δεδομένων προσωπικού χαρακτήρα στο Jersey (2) πρέπει να ενσωματωθεί στη συμφωνία.
 (3)
 Στις συνεκδικασθείσες υποθέσεις C-317/04 και C-318/04, το Ευρωπαϊκό Δικαστήριο ακύρωσε την απόφαση 2004/535/ΕΚ της Επιτροπής (3), η οποία είναι ενσωματωμένη στη συμφωνία και η οποία πρέπει, συνεπώς, να διαγραφεί από τη συμφωνία,
 ΑΠΟΦΑΣΙΖΕΙ:
 Άρθρο 1
 Το παράρτημα XI της συμφωνίας τροποποιείται ως εξής:
 1.
 Μετά το σημείο 5ει (απόφαση 2004/535/ΕΚ της Επιτροπής), παρεμβάλλεται το ακόλουθο σημείο:
 «5εια.
 32008 D 0393: Απόφαση 2008/393/ΕΚ της Επιτροπής, της 8ης Μαΐου 2008, σχετικά με την επάρκεια, σύμφωνα με την οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της προστασίας των δεδομένων προσωπικού χαρακτήρα στο Jersey (ΕΕ L 138 της 28.5.2008, σ. 21).»
 2.
 Το κείμενο του σημείου 5ει (απόφαση 2004/535/ΕΚ της Επιτροπής) διαγράφεται.
 Άρθρο 2
 Τα κείμενα της απόφασης 2008/393/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 25 Απριλίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 24 Απριλίου 2009.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 130 της 28.5.2009, σ. 25.
 (2) ΕΕ L 138 της 28.5.2008, σ. 21.
 (3) ΕΕ L 235 της 6.7.2004, σ. 11.
 (4) Δεν έχουν αναφερθεί συνταγματικές απαιτήσεις.


text:
 Avis juridique important
 |
 11992M/PRO/SEBC/38
 Συνθήκη για την Ευρωπαϊκή Ένωση - Πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας - Κεφάλαιο VΙΙ: Γενικές διατάξεις - Άρθρο 38: Επαγγελματικό απόρρητο
 Επίσημη Εφημερίδα αριθ. C 191 της 29/07/1992 σ. 0076
 Άρθρο 38 Επαγγελματικό απόρρητο 38.1. Τα μέλη των διοικητικών οργάνων και του προσωπικού της ΕΚΤ και των εθνικών κεντρικών τραπεζών υποχρεούνται, ακόμη και όταν θα έχουν παύσει να ασκούν τα καθήκοντά τους, να μην αποκαλύπτουν πληροφορίες οι οποίες, λόγω της φύσης τους, καλύπτονται από την υποχρέωση τήρησης του επαγγελματικού απορρήτου. 38.2. Τα πρόσωπα που έχουν πρόσβαση σε στοιχεία που καλύπτονται από κοινοτική νομοθεσία η οποία επιβάλλει υποχρέωση απορρήτου, υπόκεινται στην εν λόγω νομοθεσία.


text:
 Avis juridique important
 |
 21986D0521(02)
 Απόφαση αριθ. 1/86 της Μικτής Επιτροπής ΕΟΚ-Φινλανδίας της 25ης Μαρτίου 1986 περί συμπληρώσεως και τροποποιήσεως των πινάκων Α και Β που προσαρτώνται στο πρωτόκολλο αριθ. 3 περί καθορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας
 Επίσημη Εφημερίδα αριθ. L 134 της 21/05/1986 σ. 0007 - 0010
 ΑΠΟΦΑΣΗ αριθ. 1/86 της ΜΕΙΚΤΗΣ ΕΠΙΤΡΟΠΗΣ ΕΟΚ-ΦΙΝΛΑΝΔΙΑΣ της 25ης Μαρτίου 1986 περί συμπληρώσεως και τροποποιήσεως των πινάκων Α και Β που προσαρτώνται στο πρωτόκολλο αριθ. 3 περί καθορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίαςΗ ΜΕΙΚΤΗ ΕΠΙΤΡΟΠΗ,ιΕχοντας υπόψη:τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας που υπεγράφη στις Βρυξέλλες στις 5 Οκτωβρίου 1973,το πρωτόκολλο αριθ. 3 περί καθορισμού της εννοίας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας, καλούμενο εφεξής «πρωτόκολλο αριθ. 3», και ιδίως το άρθρο 28,Εκτιμώντας ότι από την αποκτηθείσα εμπειρία απορρέει ότι οι κανόνες καταγωγής που προqλέπονται για ορισμένα προϊόντα στο πρωτόκολλο αριθ. 3 πρέπει να προσαρμοσθούν για να ληφθεί υπόψη η εξέλιξη τόσο των τεχνικών κατασκευής αυτών των προϊόντων όσο και των διεθνών οικονομικών συνθηκών που είναι συνδεδεμένες με τις συναλλαγές των προϊόντων αυτών,ΑΠΟΦΑΣΙΖΕΙ:Άρθρο 1Στον πίνακα Α που προσαρτάται στο πρωτόκολλο αριθ. 3, οι στήλες οι σχετικές με τις κλάσεις 19.05, 37.01, 43.03, ex 59.02, (πρώτο ex) 59.03, ex 59.17 (τα δύο ex) 65.03, 65.05 και ex 96.01 αντικαθίστανται από αυτές που παρατίθενται στο παράρτημα Ι της παρούσας απόφασης.Άρθρο 2Ο πίνακας Β που προσαρτάται στο πρωτόκολλο αριθ. 3 τροποποιείται ως εξής:- στον κανόνα που αναγράφεται στην τρίτη στήλη στην αρχή του πίνακα, η ένδειξη «των κλάσεων 97.07 και 98.03» αντικαθίσταται από την ένδειξη «των κλάσεων 97.06, 97.07, 98.03 και 98.10»,- παρεμqάλλονται οι κλάσεις ex 22.09, ex 25.04, 29.35, ex 71.12, ex 71.16 και ex 98.10, καθώς και οι αντίστοιχες στήλες, όπως εμφαίνονται στο παράρτημα ΙΙ της παρούσας απόφασης,- οι διατάξεις οι σχετικές με τα κεφάλαια ex 28 έως 37 και με την κλάση ex 43.02 αντικαθίστανται από τις διατάξεις του παραρτήματος ΙΙ της παρούσας απόφασης.Άρθρο 3Η παρούσα απόφαση αρχίζει να ισχύει την 1η Απριλίου 1986.Βρυξέλλες, 25 Μαρτίου 1986.Για τη Μεικτή ΕπιτροπήΟ ΠρόεδροςL. BLOMQUISTΠΑΡΑΡΤΗΜΑ Ι >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙ >ΘΕΣΗ ΠΗΝΑΚΑ>


text:
 Avis juridique important
 |
 21992A0404(10)
 Πρωτόκολλο που τροποποιεί τη συμφωνία μεταξύ της Δημοκρατίας της Πολωνίας και της Ευρωπαϊκής Οικονομικής Κοινότητας για το εμπόριο κλωστοϋφαντουργικών προϊόντων
 Επίσημη Εφημερίδα αριθ. L 090 της 04/04/1992 σ. 0114
 ΠΡΩΤΟΚΟΛΛΟ που τροποποιεί τη συμφωνία μεταξύ της Δημοκρατίας της Πολωνίας και της Ευρωπαϊκής Οικονομικής Κοινότητας για το εμπόριο κλωστοϋφαντουργικών προϊόντων1. Οι αντιπροσωπείες της Ευρωπαϊκής Οικονομικής Κοινότητας και της Δημοκρατίας της Πολωνίας συναντήθηκαν στις Βρυξέλλες στις 10 και 11 Ιουλίου, στις 16 και 17 Σεπτεμβρίου 1991 και στις 14 και 15 Οκτωβρίου 1991. Σκοπός των διαβουλεύσεων ήταν να τροποποιηθεί η συμφωνία μεταξύ της Κοινότητας και της Πολωνίας για το εμπόριο κλωστοϋφαντουργικών προϊόντων, που μονογραφήθηκε στις 27 Ιουνίου 1986 και εφαρμόστηκε προσωρινά από την 1η Ιανουαρίου 1987. 2. Τα συμβαλλόμενα μέρη συμφώνησαν να επεκτείνουν την περίοδο εφαρμογής της συμφωνίας που προβλέπεται στο άρθρο 18 παράγραφος 1, έως τις 31 Δεκεμβρίου 1992. 3. Το ποσοστό των μεταβιβάσεων μεταξύ των περιφερειακών ποσοστώσεων που αναφέρονται στο άρθρο 13 παράγραφος 3 της συμφωνίας για το έκτο έτος εφαρμογής της συμφωνίας, θα είναι 40 %. Εννοείται ότι αν η εφαρμογή του προαναφερθέντος ποσοστού δημιουργήσει σοβαρές δυσκολίες, μετά από σημαντικές αλλαγές των όρων του εμπορίου, σε ορισμένες περιοχές της Κοινότητας, τα δύο μέρη θα προβούν, χωρίς καθυστέρηση, σε διαβουλεύσεις με σκοπό να επανεξετάσουν την κατάσταση. 4. Τα συμβαλλόμενα μέρη συμφώνησαν ακόμη να τροποποιήσουν το παράρτημα Ι της συμφωνίας με σκοπό να συμπεριλάβουν τις κατηγορίες 115 έως 123 στην κάλυψη προϊόντων της συμφωνίας. Το αντίστοιχο προσάρτημα του παραρτήματος Ι της συμφωνίας επισυνάπτεται στο παρόν πρωτόκολλο (προσάρτημα 1). 5. Ενόψει της ενδεχόμενης σύνδεσης της Πολωνίας με την Κοινότητα, τα συμβαλλόμενα μέρη συμφώνησαν να αντικαταστήσουν τις ακόλουθες διατάξεις της συμφωνίας: - το άρθρο 4 όσον αφορά τις ευελιξίες, - το παράρτημα ΙΙ που αναφέρεται στους ποσοτικούς περιορισμούς για απευθείας εισαγωγές, - το πρωτόκολλο Ε σχετικά με το ειδικό καθεστώς τελειοποίησης προς επανεισαγωγή, περιλαμβανομένου και του παραρτήματός του για τους αντίστοιχους ποσοτικούς περιορισμούς, με τα κείμενα του άρθρου 4 (προσάρτημα 2), του παραρτήματος ΙΙ (προσάρτημα 3), και του πρωτοκόλλου Ε (προσάρτημα 4) που επισυνάπτονται στο παρόν πρωτόκολλο. Τα συμβαλλόμενα μέρη συμφώνησαν επιπλέον να διαγράψουν το άρθρο 5 της συμφωνίας. 6. Τα συμβαλλόμενα μέρη συμφώνησαν ώστε οι τροποποιήσεις της συμφωνίας που προσδιορίζονται στα σημεία 2, 3 και 4 του παρόντος πρωτοκόλλου να εφαρμοσθούν από την 1η Ιανουαρίου 1992. 7. Τα συμβαλλόμενα μέρη συμφώνησαν ώστε οι τροποποιήσεις της συμφωνίας που προσδιορίζονται στο σημείο 5 του παρόντος πρωτοκόλλου να εφαρμοσθούν από την ημερομηνία εφαρμογής των εμπορικών διατάξεων της ευρωπαϊκής συμφωνίας μεταξύ της Πολωνίας και της Κοινότητας. Βρυξέλλες, 15 Οκτωβρίου 1991. Αντιπροσωπεία τηςΔημοκρατίας της ΠολωνίαςΑντιπροσωπεία τηςΕυρωπαϊκής Οικονομικής ΚοινότηταςΠροσάρτημα 1 ΠΑΡΑΡΤΗΜΑ Ι>ΘΕΣΗ ΠΗΝΑΚΑ>Προσάρτημα 2 «Άρθρο 41. Η εκ των προτέρων χρήση ενός τμήματος του ποσοτικού ορίου που καθορίζεται για το επόμενο έτος επιτρέπεται για κάθε κατηγορία προϊόντων μέχρι το 5 % του ποσοτικού ορίου για το τρέχον έτος. Οι ποσότητες που παραδίδονται προκαταβολικά θα αφαιρούνται από τα ποσοτικά όρια που καθορίζονται για το επόμενο έτος. 2. Η μεταφορά στο αντίστοιχο ποσοτικό όριο για το επόμενο έτος των ποσοτήτων που δεν χρησιμοποιήθηκαν κατά


text: τη διάρκεια ενός δεδομένου έτους θα επιτρέπεται μέχρι το 9 % του ποσοτικού ορίου για το τρέχον έτος. 3. Στην περίπτωση της ομάδας Ι, οι μεταβιβάσεις θα επιτρέπονται μόνο στις ακόλουθες περιπτώσεις: - ποσότητες μπορούν να μεταβιβαστούν μεταξύ των κατηγοριών 2 και 3 μέχρι 7 % των ποσοτικών ορίων για την κατηγορία προς την οποία γίνεται η μεταβίβαση, - ποσότητες μπορούν να μεταβιβαστούν μεταξύ των κατηγοριών 4, 5, 6, 7 και 8 μέχρι 7 % του ποσοτικού ορίου για την κατηγορία προς την οποία γίνεται η μεταβίβαση. Ποσότητες μπορούν να μεταβιβαστούν σε κάθε κατηγορία της ομάδας ΙΙ ή ΙΙΙ από κάθε κατηγορία της ομάδας Ι, ΙΙ ή ΙΙΙ, μέχρι 10 % του ποσοτικού ορίου για την κατηγορία προς την οποία γίνεται η μεταβίβαση. 4. Ο πίνακας ισοδυναμίας που εφαρμόζεται στις μεταβιβάσεις που αναφέρονται παραπάνω δίνεται στο παράρτημα Ι. 5. Η αύξηση σε οποιαδήποτε δεδομένη κατηγορία προϊόντων που προκύπτουν από τη σωρευτική εφαρμογή των διατάξεων των παραγράφων 1, 2 και 3, κατά τη διάρκεια ενός έτους, δεν πρέπει να υπερβαίνει τα ακόλουθα όρια: - 17 % για τις κατηγορίες προϊόντων της ομάδας Ι, - 17 % για τις κατηγορίες προϊόντων της ομάδας ΙΙ και ΙΙΙ. 6. Οι πολωνικές αρχές πρέπει να ενημερώνουν προηγουμένως την Κοινότητα για κάθε προσφυγή στις διατάξεις των παραπάνω παραγράφων 1, 2 και 3.» Προσάρτημα 3 ΠΑΡΑΡΤΗΜΑ ΙΙΚΟΙΝΟΤΙΚΑ ΠΟΣΟΤΙΚΑ ΟΡΙΑ(Για πρακτικούς λόγους οι περιγραφές των προϊόντων στο παράρτημα δίνονται σε συντετμημένη μορφή). >ΘΕΣΗ ΠΗΝΑΚΑ>Προσάρτημα 4 ΠΡΩΤΟΚΟΛΛΟ ΕΟι επανεισαγωγές στην Κοινότητα, κατά την έννοια του άρθρου 3 παράγραφος 4, της παρούσας συμφωνίας, προϊόντων που περιλαμβάνονται στο παράρτημα του παρόντος πρωτοκόλλου υπόκεινται στις διατάξεις της συμφωνίας, εκτός εάν προβλέπουν διαφορετικά οι ακόλουθες ειδικές διατάξεις: 1. Μόνο οι επανεισαγωγές στην Κοινότητα προϊόντων που υποβάλλονται στα ειδικά ποσοτικά όρια που καθορίζονται στο παράρτημα του παρόντος πρωτοκόλλου που θα τροποποιηθούν ενδεχομένως σε εφαρμογή των διατάξεων του σημείου 2, θα θεωρούνται επανεισαγωγές κατά την έννοια του άρθρου 3 παράγραφος 4. 2. Οι επανεισαγωγές που δεν καλύπτονται από το παράρτημα του παρόντος πρωτοκόλλου μπορεί να υποβληθούν σε ειδικά ποσοτικά όρια ύστερα από διαβουλεύσεις σύμφωνα με τις διαδικασίες που καθορίζονται στο άρθρο 14 της συμφωνίας, υπό τον όρο ότι τα εν λόγω προϊόντα υπόκεινται σε ποσοτικά όρια βάσει του παραρτήματος ΙΙ της συμφωνίας. 3. Έχοντας υπόψη τα συμφέροντα και των δύο συμβαλλομένων μερών, η Κοινότητα μπορεί κατά τη διάκρισή της, ή απαντώντας σε αίτηση της Πολωνίας βάσει του άρθρου 14 της συνθήκης, να εξετάσει: α) τη δυνατότητα μεταβίβασης από μία κατηγορία σε άλλη, με την ενδεχόμενη χρησιμοποίηση προκαταβολικά ή τη μεταφορά από ένα έτος στο επόμενο τμημάτων των ειδικών ποσοτικών ορίων 7β) την προοπτική να χορηγηθούν τμήματα από το ειδικό ποσοτικό όριο, που δεν χρησιμοποιήθηκε σε μία περιοχή της Κοινότητας, σε άλλη περιοχή της 7γ) τη δυνατότητα αύξησης των ειδικών ποσοτικών ορίων. 4. Ωστόσο, η Κοινότητα μπορεί να εφαρμόσει αυτόματα τους κανόνες ευελιξίας που καθορίζονται στο σημείο 3 μέσα στα ακόλουθα όρια: α) οι μεταβιβάσεις μεταξύ κατηγοριών δεν μπορούν να υπερβαίνουν το 25 % της ποσότητας για την κατηγορία προς την οποία γίνεται η μεταβίβαση (Ή);


text: β) η μεταφορά ειδικού ποσοτικού ορίου από ένα έτος στο επόμενο δεν μπορεί να υπερβαίνει το 13,5 % της ποσότητας που καθορίζεται για το έτος της πραγματικής χρησιμοποίησης 7γ) η ενδεχόμενη προκαταβολική χρησιμοποίηση ειδικών ποσοτικών ορίων από ένα έτος σε άλλο δεν μπορεί να υπερβαίνει το 7,5 % της ποσότητας που καθορίζεται για το έτος της πραγματικής χρησιμοποίησης 7δ) οι μεταβιβάσεις μεταξύ περιοχών επιτρέπονται μέχρι το 60 % της ποσότητας που έχει καθοριστεί για την περιοχή προς την οποία γίνεται η μεταβίβαση. 5. Η Κοινότητα θα ενημερώνει την Πολωνία για οποιοδήποτε μέτρο λάβει σύμφωνα με τις προηγούμενες παραγράφους. 6. Οι αρμόδιες αρχές της Κοινότητας θα καταλογίσουν τα ειδικά ποσοτικά όρια που αναφέρονται στο σημείο 1 κατά την έκδοση της προηγούμενης άδειας που απαιτείται βάσει του κανονισμού (ΕΟΚ) αριθ. 636/82 του Συμβουλίου που διέπει τους οικονομικούς διακανονισμούς για το καθεστώς τελειοποίησης προς επανεισαγωγή. Ειδικό ποσοτικό όριο θα καταλογιστεί για το έτος κατά το οποίο εκδίδεται η προηγούμενη άδεια. 7. Οι μεταβιβάσεις από μία κατηγορία σε άλλη και οι συνδυασμένοι καταλογισμοί από το ποσοτικό όριο για προϊόντα των ομάδων ΙΙ και ΙΙΙ θα υπολογίζονται σύμφωνα με τον πίνακα ισοτιμίας του παραρτήματος Ι της συμφωνίας. (Ή) Ωστόσο, για τις κατηγορίες της ομάδας ΙΙ ή της ομάδας ΙΙΙ, οι μεταβιβάσεις μεταξύ ποσοστώσεων στο πλαίσιο των γερμανικών, γαλλικών, ιταλικών ποσοστώσεων και των ποσοστώσεων της Μπενελούξ θα επιτραπούν μέχρι 100 % της κατηγορίας από την οποία γίνεται η μεταβίβαση. 8. Πιστοποιητικό καταγωγής που συντάσσεται από τους πολωνικούς οργανισμούς που είναι εξουσιοδοτημένοι για το σκοπό αυτό βάσει του πολωνικού νόμου θα εκδίδεται, συμφωνα με το πρωτόκολλο Α της συμφωνίας, για όλα τα προϊόντα που καλύπτονται από το παρόν πρωτόκολλο. Αυτό το πιστοποιητικό θα περιλαμβάνει αναφορά στην προηγούμενη άδεια που αναφέρεται στο σημείο 6 ως μαρτυρία ότι η πράξη τελειοποίησης την οποία περιγράφει έχει διεξαχθεί στην Πολωνία. 9. Η Κοινότητα θα δώσει στην Πολωνία τα ονόματα και τις διευθύνσεις καθώς και τα χρησιμοποιούμενα δείγματα των σφραγίδων των αρμόδιων αρχών της Κοινότητας που εκδίδουν τις προηγούμενες άδειες οι οποίες αναφέρονται στο σημείο 6. 10. Με την επιφύλαξη των διατάξεων των παραπάνω σημείων 1 έως 9, η Πολωνία και η Κοινότητα θα συνεχίσουν διαβουλεύσεις με σκοπό την εξεύρεση αμοιβαία αποδεκτής λύσης που θα δώσει τη δυνατότητα στα δύο συμβαλλόμενα μέρη να επωφεληθούν από τις διατάξεις της συμφωνίας για το καθεστώς τελειοποίησης προς επανεισαγωγή και να εξασφαλίσουν με αυτόν τον τρόπο την αποτελεσματική ανάπτυξη του εμπορίου κλωστοϋφαντουργικών προϊόντων μεταξύ της Πολωνίας και της Κοινότητας. ΠΑΡΑΡΤΗΜΑ ΤΟΥ ΠΡΩΤΟΚΟΛΛΟΥ Ε ΠΟΣΟΤΙΚΑ ΟΡΙΑ ΚΤΕ ΓΙΑ ΤΗΝ ΠΟΛΩΝΙΑΓια πρακτικούς λόγους στο παράρτημα χρησιμοποιούνται συνοπτικές περιγραφές των προϊόντων. >ΘΕΣΗ ΠΗΝΑΚΑ>


text:
 30.7.2015
 EL
 Επίσημη Εφημερίδα της Ευρωπαϊκής Ένωσης
 L 202/42
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 190/2014
 της 25ης Σεπτεμβρίου 2014
 για την τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας για τον ΕΟΧ [2015/1258]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η εκτελεστική απόφαση 2013/752/ΕΕ της Επιτροπής, της 11ης Δεκεμβρίου 2013, για την τροποποίηση της απόφασης 2006/771/ΕΚ σχετικά με την εναρμόνιση της χρήσης ραδιοφάσματος από συσκευές μικρής εμβέλειας και για την κατάργηση της απόφασης 2005/928/ΕΚ (1) πρέπει να ενσωματωθεί στη συμφωνία για τον ΕΟΧ.
 (2)
 Η εκτελεστική απόφαση 2013/752/ΕΕ καταργεί την απόφαση 2005/928/ΕΚ της Επιτροπής (2), η οποία έχει ενσωματωθεί στη συμφωνία για τον ΕΟΧ και πρέπει, συνεπώς, να καταργηθεί δυνάμει της συμφωνίας για τον ΕΟΧ.
 (3)
 Το παράρτημα XI της συμφωνίας για τον ΕΟΧ πρέπει επομένως να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα XI της συμφωνίας για τον ΕΟΧ τροποποιείται ως εξής:
 1)
 Στο σημείο 5γ-κστ (απόφαση 2006/771/ΕΚ της Επιτροπής) προστίθεται η ακόλουθη περίπτωση:
 «—
 32013 D 0752: Εκτελεστική απόφαση 2013/752/ΕΕ της Επιτροπής της 11ης Δεκεμβρίου 2013 (ΕΕ L 334 της 13.12.2013, σ. 17).».
 2)
 Το κείμενο του σημείου 5γ-κ (απόφαση 2005/928/ΕΚ της Επιτροπής) διαγράφεται.
 Άρθρο 2
 Τα κείμενα της εκτελεστικής απόφασης 2013/752/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 26 Σεπτεμβρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 25 Σεπτεμβρίου 2014.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 334 της 13.12.2013, σ. 17.
 (2) ΕΕ L 344 της 27.12.2005, σ. 47.
 (3) Δεν έχουν αναφερθεί συνταγματικές απαιτήσεις.


text:
 23.1.2019
 EL
 Επίσημη Εφημερίδα της Ευρωπαϊκής Ένωσης
 L 20/40
 ΑΠΟΦΑΣΗ αριθ. 1/2018 ΤΗΣ ΥΠΟΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΕΕ-ΟΥΚΡΑΝΙΑΣ
 της 21ης Νοεμβρίου 2018
 για την αντικατάσταση του πρωτοκόλλου I της συμφωνίας σύνδεσης ΕΕ-Ουκρανίας σχετικά με τον ορισμό της έννοιας «καταγόμενα προϊόντα» και τις μεθόδους διοικητικής συνεργασίας [2019/101]
 Η ΥΠΟΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΕΕ-ΟΥΚΡΑΝΙΑΣ,
 Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης, αφενός, και της Ουκρανίας, αφετέρου (1), και ιδίως το άρθρο 26 παράγραφος 2,
 Έχοντας υπόψη το πρωτόκολλο I της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Ουκρανίας, αφετέρου, σχετικά με τον ορισμό της έννοιας «καταγόμενα προϊόντα» και τις μεθόδους διοικητικής συνεργασίας,
 Εκτιμώντας τα ακόλουθα:
 (1)
 Το άρθρο 26 παράγραφος 2 της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Ουκρανίας, αφετέρου, («η συμφωνία»), παραπέμπει στο πρωτόκολλο I της συμφωνίας («πρωτόκολλο I») όσον αφορά τους κανόνες καταγωγής.
 (2)
 Η συμφωνία άρχισε να ισχύει την 1η Σεπτεμβρίου 2017.
 (3)
 Το άρθρο 39 του πρωτοκόλλου I προβλέπει ότι η υποεπιτροπή τελωνειακής συνεργασίας που έχει συσταθεί βάσει του άρθρου 83 του κεφαλαίου 5 του Τίτλου IV της συμφωνίας μπορεί να αποφασίσει να τροποποιήσει τις διατάξεις του εν λόγω πρωτοκόλλου και να αντικαταστήσει τους κανόνες καταγωγής που παρατίθενται σε αυτό.
 (4)
 Η περιφερειακή σύμβαση για τους πανευρωμεσογειακούς προτιμησιακούς κανόνες καταγωγής (2) («η σύμβαση») έχει στόχο να αντικαταστήσει τα πρωτόκολλα για τους κανόνες καταγωγής που ισχύουν στις χώρες της πανευρωμεσογειακής ζώνης με ενιαία νομική πράξη.
 (5)
 Η Ευρωπαϊκή Ένωση υπέγραψε τη σύμβαση στις 15 Ιουνίου 2011. Στις 16 Μαΐου 2017, η μεικτή επιτροπή που συστάθηκε βάσει του άρθρου 3 παράγραφος 1 της σύμβασης αποφάσισε ότι η Ουκρανία θα πρέπει να κληθεί να προσχωρήσει στη σύμβαση (3).
 (6)
 Η Ευρωπαϊκή Ένωση κατέθεσε το έγγραφο αποδοχής της στον θεματοφύλακα της σύμβασης στις 26 Μαρτίου 2012. Η Ουκρανία κατέθεσε το έγγραφο αποδοχής της στον θεματοφύλακα της σύμβασης στις 19 Δεκεμβρίου 2017. Κατά συνέπεια, κατ' εφαρμογή του άρθρου 10 παράγραφοι 2 και 3 της σύμβασης, η σύμβαση τέθηκε σε ισχύ για την ΕΕ την 1η Μαΐου 2012 και για την Ουκρανία την 1η Φεβρουαρίου 2018.
 (7)
 Το πρωτόκολλο Ι θα πρέπει επομένως να αντικατασταθεί από νέο πρωτόκολλο που θα παραπέμπει στη σύμβαση,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το πρωτόκολλο I της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Ουκρανίας, αφετέρου, σχετικά με τον ορισμό της έννοιας «καταγόμενα προϊόντα» και τις μεθόδους διοικητικής συνεργασίας, αντικαθίσταται από το κείμενο που παρατίθεται στο παράρτημα της παρούσας απόφασης.
 Άρθρο 2
 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης και στην Επίσημη Εφημερίδα της Ουκρανίας.
 Άρθρο 3
 Η παρούσα απόφαση αρχίζει να ισχύει από την ημερομηνία της έκδοσής της.
 Εφαρμόζεται από την 1η Ιανουαρίου 2019.
 Βρυξέλλες, 21 Νοεμβρίου 2018.
 Για την υποεπιτροπή τελωνειακής συνεργασίας ΕΕ-Ουκρανίας
 Ο Πρόεδρος
 F.P. DE PINNINCK
 Γραμματείς
 D. WENCEL
 N. BILOUS
 (1) ΕΕ L 161 της 29.5.2014, σ. 3.
 (2) ΕΕ L 54 της 26.2.2013, σ. 4.
 (3) Απόφαση αριθ. 1/2017 της μεικτής επιτροπής της περιφερειακής σύμβασης για


text:
πανευρωμεσογειακούς προτιμησιακούς κανόνες καταγωγής, της 16ης Μαΐου 2017, όσον αφορά το αίτημα της Ουκρανίας να καταστεί συμβαλλόμενο μέρος της περιφερειακής σύμβασης για πανευρωμεσογειακούς προτιμησιακούς κανόνες καταγωγής [2017/1367] (ΕΕ L 191 της 22.7.2017, σ. 11).
 ΠΑΡΑΡΤΗΜΑ
 ΠΡΩΤΟΚΟΛΛΟ I
 ΣΧΕΤΙΚΑ ΜΕ ΤΟΝ ΟΡΙΣΜΟ ΤΗΣ ΈΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» ΚΑΙ ΤΙΣ ΜΕΘΟΔΟΥΣ ΔΙΟΙΚΗΤΙΚΗΣ ΣΥΝΕΡΓΑΣΙΑΣ
 Άρθρο 1
 Εφαρμοστέοι κανόνες καταγωγής
 1. Για την εφαρμογή της παρούσας συμφωνίας, εφαρμόζονται το προσάρτημα I και οι σχετικές διατάξεις του προσαρτήματος II της περιφερειακής σύμβασης για πανευρωμεσογειακούς προτιμησιακούς κανόνες καταγωγής (1) («η σύμβαση»).
 2. Όλες οι παραπομπές στη «συναφή συμφωνία» στο προσάρτημα I και στις σχετικές διατάξεις του προσαρτήματος II της σύμβασης νοούνται ως παραπομπές στην παρούσα συμφωνία.
 Άρθρο 2
 Επίλυση διαφορών
 1. Όταν ανακύπτουν διαφορές σε σχέση με τις διαδικασίες ελέγχου του άρθρου 32 του προσαρτήματος I της σύμβασης, οι οποίες δεν μπορούν να διευθετηθούν μεταξύ των τελωνειακών αρχών που ζητούν τον έλεγχο και των τελωνειακών αρχών που είναι αρμόδιες για τη διενέργεια του εν λόγω ελέγχου, υποβάλλονται στην υποεπιτροπή τελωνειακής συνεργασίας. Οι διατάξεις σχετικά με τον μηχανισμό επίλυσης διαφορών του κεφαλαίου 14 (Επίλυση διαφορών) του τίτλου IV (Εμπόριο και συναφή με το εμπόριο θέματα) της παρούσας συμφωνίας δεν εφαρμόζονται.
 2. Σε όλες τις περιπτώσεις, οι διαφορές μεταξύ του εισαγωγέα και των τελωνειακών αρχών της χώρας εισαγωγής διευθετούνται βάσει της νομοθεσίας της εν λόγω χώρας.
 Άρθρο 3
 Τροποποιήσεις του πρωτοκόλλου
 Η υποεπιτροπή τελωνειακής συνεργασίας μπορεί να αποφασίζει την τροποποίηση των διατάξεων του παρόντος πρωτοκόλλου.
 Άρθρο 4
 Αποχώρηση από τη σύμβαση
 1. Εάν είτε η Ευρωπαϊκή Ένωση είτε η Ουκρανία γνωστοποιήσει γραπτώς στον θεματοφύλακα της σύμβασης την πρόθεσή της να αποχωρήσει από τη σύμβαση σύμφωνα με το άρθρο 9 της σύμβασης, η Ευρωπαϊκή Ένωση και η Ουκρανία αρχίζουν αμέσως διαπραγματεύσεις όσον αφορά τους κανόνες καταγωγής για την εφαρμογή της παρούσας συμφωνίας.
 2. Μέχρι την έναρξη ισχύος των εν λόγω κανόνων καταγωγής που προέκυψαν από τις νέες διαπραγματεύσεις, οι κανόνες καταγωγής που περιλαμβάνονται στο προσάρτημα I και, ενδεχομένως, οι συναφείς διατάξεις του προσαρτήματος II της σύμβασης που εφαρμόζονταν τη στιγμή της αποχώρησης, εξακολουθούν να διέπουν την παρούσα συμφωνία. Ωστόσο, από τη στιγμή της αποχώρησης, οι κανόνες καταγωγής που περιλαμβάνονται στο προσάρτημα I και, ενδεχομένως, οι συναφείς διατάξεις του προσαρτήματος II της σύμβασης ερμηνεύονται κατά τρόπο που επιτρέπει τη διμερή σώρευση μόνο μεταξύ της Ευρωπαϊκής Ένωσης και της Ουκρανίας.
 Άρθρο 5
 Μεταβατικές διατάξεις - σώρευση
 Κατά παρέκκλιση του άρθρου 16 παράγραφος 5 και του άρθρου 21 παράγραφος 3 του προσαρτήματος I της σύμβασης, σε περίπτωση που η σώρευση αφορά μόνο τα κράτη της ΕΖΕΣ, τις Νήσους Φερόε, την Ευρωπαϊκή Ένωση, την Τουρκία, τους συμμετέχοντες στη διαδικασία σταθεροποίησης και σύνδεσης, τη Δημοκρατία της Μολδαβίας, τη Γεωργία και την Ουκρανία, η απόδειξη της καταγωγής μπορεί να είναι το πιστοποιητικό κυκλοφορίας εμπορευμάτων EUR.1 ή η δήλωση καταγωγής.
 (1) ΕΕ L 54 της 26.2.2013, σ. 4.


text:
 25.3.2021
 EL
 Επίσημη Εφημερίδα της Ευρωπαϊκής Ένωσης
 L 105/8
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 213/2018
 της 26ης Οκτωβρίου 2018
 για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ [2021/496]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2018/730 της Επιτροπής, της 4ης Μαΐου 2018, σχετικά με τον καθορισμό τεχνικών πληροφοριών για τον υπολογισμό των τεχνικών προβλέψεων και των βασικών ιδίων κεφαλαίων προς αναφορά με ημερομηνίες αναφοράς από τις 31 Μαρτίου 2018 έως τις 29 Ιουνίου 2018, σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου σχετικά με την ανάληψη και την άσκηση δραστηριοτήτων ασφάλισης και αντασφάλισης (1) πρέπει να ενσωματωθεί στη συμφωνία για τον ΕΟΧ.
 (2)
 Συνεπώς, το παράρτημα IX της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 1κε [εκτελεστικός κανονισμός (ΕΕ) 2018/165 της Επιτροπής] του παραρτήματος IX της συμφωνίας για τον ΕΟΧ, παρεμβάλλεται το ακόλουθο σημείο:
 «1κστ.
 32018 R 0730: Εκτελεστικός κανονισμός (ΕΕ) 2018/730 της Επιτροπής, της 4ης Μαΐου 2018, σχετικά με τον καθορισμό τεχνικών πληροφοριών για τον υπολογισμό των τεχνικών προβλέψεων και των βασικών ιδίων κεφαλαίων προς αναφορά με ημερομηνίες αναφοράς από τις 31 Μαρτίου 2018 έως τις 29 Ιουνίου 2018, σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου σχετικά με την ανάληψη και την άσκηση δραστηριοτήτων ασφάλισης και αντασφάλισης (ΕΕ L 123 της 18.5.2018, σ. 6).»
 Άρθρο 2
 Το κείμενο του εκτελεστικού κανονισμού (ΕΕ) 2018/730 στην ισλανδική και τη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
 Άρθρο 3
 Η παρούσα απόφαση αρχίζει να ισχύει στις Σάββατο, 27 Οκτωβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 26 Οκτωβρίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 123 της 18.5.2018, σ. 6.
 (*1) Δεν έχουν αναφερθεί συνταγματικές απαιτήσεις.


text:
 8.5.2008
 EL
 Επίσημη Εφημερίδα της Ευρωπαϊκής Ένωσης
 L 124/1
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 148/2007
 της 7ης Δεκεμβρίου 2007
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα Ι της συμφωνίας τροποποιήθηκε με την απόφαση αριθ. 137/2007 της Μεικτής Επιτροπής του ΕΟΧ της 26ης Οκτωβρίου 2007 (1).
 (2)
 Η απόφαση 2007/275/EΚ της Επιτροπής, της 17ης Απριλίου 2007, σχετικά με τους καταλόγους ζώων και προϊόντων που πρέπει να υποβάλλονται σε ελέγχους στους συνοριακούς σταθμούς επιθεώρησης σύμφωνα με τις οδηγίες του Συμβουλίου 91/496/ΕΟΚ και 97/78/ΕΚ (2) πρέπει να ενσωματωθεί στη συμφωνία.
 (3)
 Η απόφαση 2007/276/ΕΚ της Επιτροπής, της 19ης Απριλίου 2007, για τροποποίηση των αποφάσεων 2001/881/EΚ και 2002/459/EΚ σχετικά με τον κατάλογο των μεθοριακών σταθμών επιθεώρησης (3) πρέπει να ενσωματωθεί στη συμφωνία.
 (4)
 Η απόφαση 2007/345/ΕΚ της Επιτροπής, της 10ης Μαΐου 2007, που τροποποιεί τα παραρτήματα Ι και ΙΙ της απόφασης 2002/308/ΕΚ για την κατάρτιση καταλόγων εγκεκριμένων ζωνών και εγκεκριμένων ιχθυοτροφικών εκμεταλλεύσεων ως προς μία ή περισσότερες από τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ) οι οποίες προσβάλλουν τα ψάρια (4) πρέπει να ενσωματωθεί στη συμφωνία.
 (5)
 Η απόφαση 2007/275/ΕΚ καταργεί την απόφαση 2002/349/ΕΚ της Επιτροπής (5), η οποία είχε ενσωματωθεί στη συμφωνία και πρέπει, συνεπώς, να καταργηθεί δυνάμει της συμφωνίας.
 (6)
 Η παρούσα απόφαση δεν εφαρμόζεται στο Λιχτενστάιν,
 ΑΠΟΦΑΣΙΖΕΙ:
 Άρθρο 1
 Το κεφάλαιο I του παραρτήματος I της συμφωνίας τροποποιείται ως εξής:
 1.
 Στο σημείο 39 (απόφαση 2001/881/ΕΚ της Επιτροπής) και στο σημείο 46 (απόφαση 2002/459/ΕΚ της Επιτροπής) στο μέρος 1.2 προστίθεται η ακόλουθη περίπτωση:
 «—
 32007 D 0276: Απόφαση 2007/276/EΚ της Επιτροπής της 19ης Απριλίου 2007 (ΕΕ L 116 της 4.5.2007, σ. 34).»
 2.
 Μετά το σημείο 136 (απόφαση 2006/677/EΚ της Επιτροπής) του μέρους 1.2 παρεμβάλλεται το ακόλουθο σημείο:
 «137.
 32007 D 0275: Απόφαση 2007/275/EΚ της Επιτροπής, της 17ης Απριλίου 2007, σχετικά με τους καταλόγους ζώων και προϊόντων που πρέπει να υποβάλλονται σε ελέγχους στους συνοριακούς σταθμούς επιθεώρησης σύμφωνα με τις οδηγίες του Συμβουλίου 91/496/ΕΟΚ και 97/78/ΕΚ (ΕΕ L 116 της 4.5.2007, σ. 9).
 Η παρούσα πράξη εφαρμόζεται επίσης στην Ισλανδία για τα θέματα που καλύπτονται από τις ειδικές πράξεις στις οποίες αναφέρεται η παράγραφος 2 του εισαγωγικού μέρους.»
 3.
 Το κείμενο του σημείου 113 (απόφαση 2002/349/ΕΚ της Επιτροπής) στο μέρος 1.2 διαγράφεται.
 4.
 Στο σημείο 66 (απόφαση 2002/308/ΕΚ της Επιτροπής) του μέρους 4.2, προστίθεται η ακόλουθη περίπτωση:
 «—
 32007 D 0345: Απόφαση 2007/345/EΚ της Επιτροπής της 10ης Μαΐου 2007 (ΕΕ L 130 της 22.5.2007, σ. 16).»
 Άρθρο 2
 Τα κείμενα των αποφάσεων 2007/275/ΕΚ, 2007/276/ΕΚ και 2007/345/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 8 Δεκεμβρίου 2007, υπό την προϋπόθεση ότι έχουν πραγματοποιηθεί


text:
προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 7 Δεκεμβρίου 2007.
 Για τη Μεικτή Επιτροπή του ΕΟΧ
 Ο Πρόεδρος
 Stefán Haukur JÓHANNESSON
 (1) ΕΕ L 100 της 10.4.2008, σ. 53.
 (2) ΕΕ L 116 της 4.5.2007, σ. 9.
 (3) ΕΕ L 116 της 4.5.2007, σ. 34.
 (4) ΕΕ L 130 της 22.5.2007, σ. 16.
 (5) ΕΕ L 121 της 8.5.2002, σ. 6.
 (6) Δεν αναφέρονται συνταγματικές απαιτήσεις.


text:
 24.6.2013
 EL
 Επίσημη Εφημερίδα της Ευρωπαϊκής Ένωσης
 L 171/1
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού θα πρέπει να ελεγχθεί στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλαδή του εγγράφου TRANS/WP.29/343, που είναι διαθέσιμο στην ακόλουθη διεύθυνση:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 49 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με τα μέτρα που πρέπει να ληφθούν κατά των εκπομπών αερίων και σωματιδιακών ρύπων από τους κινητήρες ανάφλεξης με συμπίεση και τους κινητήρες επιβαλλόμενης ανάφλεξης που χρησιμοποιούνται σε οχήματα
 Ενσωματώνει όλο το έγκυρο κείμενο έως:
 τη σειρά τροποποιήσεων 06 - Ημερομηνία έναρξης ισχύος: 27η Ιανουαρίου 2013
 Συμπλήρωμα 1 της σειράς τροποποιήσεων 06 - Ημερομηνία έναρξης ισχύος: 15 Ιουλίου 2013
 Διορθωτικό στο συμπλήρωμα 1 της σειράς τροποποιήσεων 06 - Ημερομηνία έναρξης ισχύος: 15 Ιουλίου 2013
 ΠΕΡΙΕΧΟΜΕΝΑ
 1.
 Πεδίο εφαρμογής
 2.
 Ορισμοί
 3.
 Αίτηση για έγκριση
 4.
 Έγκριση
 5.
 Απαιτήσεις και δοκιμές
 6.
 Εγκατάσταση στο όχημα
 7.
 Σειρά κινητήρων
 8.
 Συμμόρφωση της παραγωγής
 9.
 Συμμόρφωση κατά τη χρήση οχημάτων/κινητήρων
 10.
 Κυρώσεις σε περίπτωση μη συμμόρφωσης της παραγωγής
 11.
 Τροποποίηση και επέκταση της έγκρισης εγκεκριμένου τύπου
 12.
 Οριστική παύση της παραγωγής
 13.
 Μεταβατικές διατάξεις
 14.
 Ονομασίες και διευθύνσεις των Τεχνικών Υπηρεσιών που είναι αρμόδιες για τη διεξαγωγή δοκιμών έγκρισης καθώς και των αρχών έγκρισης τύπου
 ΠΡΟΣΑΡΤΗΜΑΤΑ
 1
 Διαδικασία ελέγχου της συμμόρφωσης της παραγωγής όταν η τυπική απόκλιση είναι ικανοποιητική
 2
 Διαδικασία ελέγχου της συμμόρφωσης της παραγωγής όταν η τυπική απόκλιση δεν είναι ικανοποιητική ή δεν είναι γνωστή
 3
 Διαδικασία ελέγχου της συμμόρφωσης της παραγωγής ύστερα από αίτημα του κατασκευαστή
 4
 Σύνοψη της διαδικασίας έγκρισης για κινητήρες που τροφοδοτούνται με φυσικό αέριο, κινητήρες που τροφοδοτούνται με υγραέριο και κινητήρες διπλού καυσίμου που τροφοδοτούνται με φυσικό αέριο/βιομεθάνιο ή υγραέριο
 ΠΑΡΑΡΤΗΜΑΤΑ
 1
 Υποδείγματα εγγράφου πληροφοριών
 2A
 Ανακοίνωση σχετικά με την έγκριση τύπου κινητήρα ή σειράς κινητήρων ως χωριστής τεχνικής μονάδας όσον αφορά την εκπομπή ρύπων σύμφωνα με τον κανονισμό αριθ. 49 σειρά τροποποιήσεων 06
 2B
 Ανακοίνωση σχετικά με την έγκριση τύπου οχήματος με εγκεκριμένο κινητήρα όσον αφορά την εκπομπή ρύπων σύμφωνα με τον κανονισμό αριθ. 49 σειρά τροποποιήσεων 06
 2Γ
 Ανακοίνωση σχετικά με την έγκριση τύπου οχήματος όσον αφορά την εκπομπή ρύπων σύμφωνα με τον κανονισμό αριθ. 49 σειρά τροποποιήσεων 06
 3
 Διατάξεις σημάτων έγκρισης
 4
 Διαδικασία δοκιμής
 5
 Προδιαγραφές των καυσίμων αναφοράς
 6
 Δεδομένα εκπομπών που απαιτούνται κατά την έγκριση τύπου για σκοπούς τεχνικού ελέγχου - Μέτρηση εκπομπών μονοξειδίου του άνθρακα σε στροφές άφορτης λειτουργίας
 7
 Εξακρίβωση της αντοχής συστημάτων κινητήρα
 8
 Συμμόρφωση κατά τη χρήση κινητήρων ή οχημάτων
 9A
 Ενσωματωμένα συστήματα διάγνωσης (OBD)
 9B
 Τεχνικές απαιτήσεις για τα ενσωματωμένα συστήματα διάγνωσης (OBD)
 9Γ
 Τεχνικές απαιτήσεις για την αξιολόγηση της απόδοσης κατά τη χρήση των ενσωματωμένων συστημάτων διάγνωσης (OBD)
 10
 Απαιτήσεις για τον περιορισμό των εκπομπών εκτός κύκλου και των εκπομπών κατά τη χρήση
 11
 Απαιτήσεις για να εξασφαλίζεται η ορθή λειτουργία των μέτρων ελέγχου των NOx
 12
 Εκπομπές CO2 και κατανάλωση καυσίμου
 13
 Έγκριση


text:
τύπου των διατάξεων αντικατάστασης για τον έλεγχο της ρύπανσης ως χωριστών τεχνικών μονάδων
 14
 Πρόσβαση στις πληροφορίες σχετικά με το σύστημα OBD του οχήματος
 15
 Τεχνικές απαιτήσεις για κινητήρες και οχήματα διπλού καυσίμου ντίζελ-αερίου
 1. ΠΕΔΙΟ ΕΦΑΡΜΟΓΗΣ
 1.1. Ο παρών κανονισμός ισχύει για τα μηχανοκίνητα οχήματα των κατηγοριών M1, M2, N1 και N2 των οποίων η μάζα αναφοράς υπερβαίνει τα 2 610 kg και για όλα τα μηχανοκίνητα οχήματα των κατηγοριών M3 και N3
 (1).
 Εφόσον το ζητήσει ο κατασκευαστής, η έγκριση τύπου ολοκληρωμένου οχήματος που χορηγείται βάσει του παρόντος κανονισμού επεκτείνεται στο αντίστοιχο ημιτελές όχημα με μάζα αναφοράς κάτω των 2 610 kg. Οι εγκρίσεις τύπου επεκτείνονται εάν ο κατασκευαστής μπορεί να αποδείξει ότι όλοι οι συνδυασμοί του αμαξώματος που αναμένεται να ενσωματωθούν στο ημιτελές όχημα αυξάνουν τη μάζα αναφοράς του οχήματος σε άνω των 2 610 kg.
 Εφόσον το ζητήσει ο κατασκευαστής, η έγκριση τύπου οχήματος που χορηγείται βάσει του παρόντος κανονισμού επεκτείνεται στις παραλλαγές και εκδόσεις του με μάζα αναφοράς μεγαλύτερη των 2 380 kg υπό την προϋπόθεση ότι πληροί και τις απαιτήσεις που αφορούν τη μέτρηση των εκπομπών αερίων του θερμοκηπίου και την κατανάλωση καυσίμου σύμφωνα με το σημείο 4.2 του παρόντος κανονισμού.
 1.2. Ισοδύναμες εγκρίσεις
 Στις ακόλουθες περιπτώσεις, δεν απαιτείται έγκριση σύμφωνα με τον παρόντα κανονισμό: κινητήρες που τοποθετούνται σε οχήματα με μάζα αναφοράς έως 2 840 kg στα οποία έχει χορηγηθεί έγκριση ως επέκταση σύμφωνα με τον κανονισμό αριθ. 83.
 2. ΟΡΙΣΜΟΙ
 Για τους σκοπούς του παρόντος κανονισμού, ισχύουν οι ακόλουθοι ορισμοί:
 2.1.
 ως «κύκλος γήρανσης» νοείται η λειτουργία του οχήματος ή του κινητήρα (ταχύτητα, φορτίο, ισχύς) που πραγματοποιείται κατά τη διάρκεια της περιόδου συσσώρευσης λειτουργίας·
 2.2.
 ως «έγκριση κινητήρα (σειράς κινητήρων)» νοείται η έγκριση ενός τύπου κινητήρα (σειράς κινητήρων) ως προς το επίπεδο των εκπομπών αερίων και σωματιδιακών ρύπων και αιθάλης, καθώς και το ενσωματωμένο σύστημα διάγνωσης (OBD)·
 2.3.
 ως «έγκριση οχήματος» νοείται η έγκριση τύπου οχήματος ως προς το επίπεδο των εκπομπών αερίων και σωματιδιακών ρύπων και αιθάλης από τον κινητήρα του, καθώς και του ενσωματωμένου συστήματος διάγνωσης (OBD) και της εγκατάστασης του κινητήρα στο όχημα·
 2.4.
 ως «βοηθητική στρατηγική ελέγχου των εκπομπών (AES)» νοείται μια στρατηγική εκπομπών που καθίσταται ενεργός και αντικαθιστά ή τροποποιεί μια βασική στρατηγική εκπομπών για ένα συγκεκριμένο σκοπό και σε απόκριση σε ένα ειδικό σύνολο συνθηκών περιβάλλοντος και/ή λειτουργίας και παραμένει λειτουργική μόνον εφόσον υφίστανται οι εν λόγω συνθήκες·
 2.5.
 ως «βασική στρατηγική ελέγχου των εκπομπών (BES)» νοείται μια στρατηγική ελέγχου των εκπομπών που είναι ενεργός σε όλη τη διάρκεια της κλίμακας στροφών και φορτίου λειτουργίας του κινητήρα, εκτός αν έχει ενεργοποιηθεί η AES·
 2.6.
 ως «συνεχής αναγέννηση» νοείται η διαδικασία αναγέννησης του συστήματος μετεπεξεργασίας των καυσαερίων που γίνεται είτε μόνιμα είτε τουλάχιστον μία φορά ανά δοκιμή θερμής εκκίνησης WHTC (παγκοσμίως εναρμονισμένου κύκλου οδήγησης μεταβατικών συνθηκών).
 2.7.
 ως «στροφαλοθάλαμος» νοούνται οι εσωτερικοί ή εξωτερικοί χώροι ενός κινητήρα που συνδέονται με τη δεξαμενή λαδιού με εσωτερικούς ή εξωτερικούς αγωγούς, μέσω των οποίων μπορούν να διαφύγουν αέρια και ατμοί·
 2.8.
 ως «κρίσιμα κατασκευαστικά στοιχεία συνδεόμενα με τις εκπομπές» νοούνται


text:
τα ακόλουθα κατασκευαστικά στοιχεία τα οποία έχουν σχεδιαστεί κυρίως για τον έλεγχο των εκπομπών: οποιοδήποτε σύστημα μετεπεξεργασίας καυσαερίων, η ECU και οι σχετικοί αισθητήρες και ενεργοποιητές της, καθώς και το σύστημα ανακυκλοφορίας καυσαερίων (EGR) περιλαμβανομένων και όλων των σχετικών φίλτρων, ψυκτών, βαλβίδων ελέγχου και σωληνώσεων·
 2.9.
 ως «κρίσιμη συντήρηση συνδεόμενη με τις εκπομπές» νοείται η συντήρηση που πρέπει να εκτελείται σε κρίσιμα κατασκευαστικά στοιχεία συνδεόμενα με τις εκπομπές·
 2.10.
 ως «στρατηγική αναστολής» νοείται μια στρατηγική εκπομπών που δεν ικανοποιεί τις απαιτήσεις απόδοσης για μια βασική και/ή βοηθητική στρατηγική εκπομπών όπως νοείται στο παρόν παράρτημα·
 2.11.
 ως «σύστημα εξουδετέρωσης των ΝΟx
 » νοείται ένα σύστημα μετεπεξεργασίας των καυσαερίων που σχεδιάστηκε για να μειώνει τις εκπομπές οξειδίων του αζώτου (NOx) [π.χ. παθητικοί και ενεργοί φτωχού μείγματος καταλύτες NOx, απορροφητές NOx και συστήματα επιλεκτικής καταλυτικής αναγωγής (SCR)]·
 2.12.
 ως «κωδικός διάγνωσης προβλήματος (DTC)» νοείται ο αριθμητικός ή αλφαριθμητικός αναγνωριστικός κωδικός που αναγνωρίζει ή χαρακτηρίζει μια δυσλειτουργία·
 2.13.
 ως «κατάσταση λειτουργίας ντίζελ» νοείται ο κανονικός τρόπος λειτουργίας ενός κινητήρα διπλού καυσίμου κατά τον οποίο ο κινητήρας δεν χρησιμοποιεί καθόλου αέριο καύσιμο για καμία συνθήκη λειτουργίας του·
 2.14.
 ως «κύκλος οδήγησης» νοείται μία αλληλουχία που αποτελείται από εκκίνηση κινητήρα, μια περίοδο λειτουργίας (του οχήματος), διακοπή λειτουργίας του κινητήρα και τον χρόνο μέχρι την επόμενη εκκίνηση αυτού·
 2.15.
 ως «κινητήρας διπλού καυσίμου» νοείται ένα σύστημα κινητήρα το οποίο έχει σχεδιαστεί για να λειτουργεί ταυτόχρονα με καύσιμο ντίζελ και αέριο καύσιμο. Τα δύο καύσιμα μετρώνται χωριστά και η κατανάλωση του ενός καυσίμου σε σχέση με το άλλο μπορεί να ποικίλλει ανάλογα με τη λειτουργία·
 2.16.
 ως «κατάσταση λειτουργίας διπλού καυσίμου» νοείται ο κανονικός τρόπος λειτουργίας ενός κινητήρα διπλού καυσίμου κατά τον οποίο ο κινητήρας χρησιμοποιεί ταυτόχρονα καύσιμο ντίζελ και αέριο καύσιμο σε ορισμένες συνθήκες λειτουργίας του·
 2.17.
 ως «όχημα διπλού καυσίμου» νοείται ένα όχημα το οποίο διαθέτει κινητήρα διπλού καυσίμου και για την τροφοδοσία των καυσίμων που χρησιμοποιεί ο κινητήρας διαθέτει χωριστά ενσωματωμένα συστήματα αποθήκευσης·
 2.18.
 ως «στοιχείο σχεδιασμού» νοείται, σε σχέση με το όχημα ή τον κινητήρα:
 α)
 οποιοδήποτε στοιχείο του συστήματος κινητήρα·
 β)
 οποιοδήποτε σύστημα ελέγχου, συμπεριλαμβανομένων: του λογισμικού ηλεκτρονικών υπολογιστών· των ηλεκτρονικών συστημάτων ελέγχου· και της λογικής υπολογιστή·
 γ)
 οποιαδήποτε βαθμονόμηση του συστήματος ελέγχου· ή
 δ)
 τα αποτελέσματα οποιασδήποτε αλληλεπίδρασης των συστημάτων·
 2.19.
 ως «σύστημα παρακολούθησης του ελέγχου των εκπομπών» νοείται το σύστημα που εξασφαλίζει τη σωστή λειτουργία των μέτρων ελέγχου των εκπομπών NOx που εφαρμόζονται στο σύστημα του κινητήρα σύμφωνα με τις απαιτήσεις του σημείου 5.5.
 ως «σύστημα ελέγχου των εκπομπών» νοούνται τα στοιχεία σχεδιασμού και οι στρατηγικές εκπομπών που αναπτύχθηκαν ή βαθμονομήθηκαν με σκοπό τον έλεγχο των εκπομπών.
 2.20.
 ως «συντήρηση συνδεόμενη με τις εκπομπές» νοείται η συντήρηση η οποία επηρεάζει ουσιαστικά τις εκπομπές ή η οποία ενδέχεται να επηρεάζει την επιδείνωση των εκπομπών του οχήματος ή του κινητήρα κατά την κανονική κατά τη χρήση λειτουργία·
 2.21.
 ως «στρατηγική εκπομπών» νοείται ένα στοιχείο ή σύνολο στοιχείων σχεδιασμού που ενσωματώνεται στο συνολικό σχεδιασμό ενός συστήματος κινητήρα ή οχήματος και χρησιμοποιείται για τον έλεγχο των εκπομπών·
 2.22.
 ως «σειρά κινητήρων με σύστημα μετεπεξεργασίας των